Əbdürrəhim bəy Haqverdiyevin diplomatik fəaliyyəti\nÇərşənbə, 27 Dekabr 2017 05:09\nAzərbaycan Cümhuriyyətinin tarix səhnəsinə gəlişi xalqını və vətənini sevən yaradıcı ziyalıların ən böyük arzusunun çin olması demək idi. 1918-ci il mayın 28-dən sonra onların çoxu milli hökumətə həm sözü, həm də əməli fəaliyyəti ilə bacardıqları qədər faydalı olmaq, xidmət etmək yolunu seçmişdi.\nQocaman yazıçı və maarif xadimi Sultan Məcid Qənizadə, ilk ədəbiyyat tarixçimiz Firudin bəy Köçərli, türkçülük ideyasının atəşin tərəfdarı Əhməd Ağaoğlu, şair və nasir Hacıkərim Sanılı və b. Azərbaycan Məclisi-Məbusanının (Parlament) üzvü idilər. Türkçülüyün “babası” Əli bəy Hüseynzadə üçrəngli bayrağımızın ideya müəllifi və ilk dizayneri kimi tanınmışdı.\nRusdilli Azərbaycan jurnalistikasının fəal nümayəndələrindən Mirzə Şərif Mirzəyev Mətbuat Baş İdarəsinin rəisi, Cəmo bəy Hacınski Parlamentin üzvü idi.\nÜzeyir Hacıbəyli Azərbaycan himninin musiqisini bəstələmişdi; vətənpərvərlik ruhlu hərbi marşlar, milli hakimiyyətin mövqeyini müdafiə edən məqalələr yazırdı. Eyni zamanda, ana dilində nəşr olunan rəsmi hökumət qəzetinin - “Azərbaycan”ın mühərriri (redaktoru) və əsas müəlliflərindən biri idi.\nGənc şair Əhməd Cavad dövlət himninin sözlərini yazmışdı. Ondan da gənc olan Cəfər Cabbarlı milli dövlətçilik, türkçülük və cümhuriyyətçilik ideyasının qızğın tərəfdarı, “Müsavat” partiyasının fəal üzvü kimi tanınırdı.\nAdının siyasət adamları ilə bir sırada çəkilməsi ilk baxışdan qeyri-adi görünən Hüseyn Cavid 1919-cu ildə qurulmuş Araz Türk Respublikasının rəsmi heyətinin üzvü kimi Naxçıvandan Bakıya gəlmişdi (Rəsmi hökumət orqanı - rus dilində nəşr edilən “Azərbaycan” qəzeti 9 mart 1919-cu il tarixli 52-ci sayında missiyanın tərkibinə “Bakı əhalisinə pedaqoji fəaliyyəti ilə yaxşı tanış olan populyar dramaturq və şair Hüseyn Cavid əfəndinin də daxil olduğunu” xüsusi vurğulamışdı). Bu hökumətin (və təbii ki, müstəqil Azərbaycan dövlətinin) yerlərdəki idarəçilərindən birini - yazıçı, tərcüməçi Əli Səbri Qasımovu 1970-ci illərin sonunda Azərbaycan Yazıçılar İttifaqında dəfələrlə gördüyümü indi də qeyri-adi hadisə kimi xatırlayıram. Təbii ki, o zaman Azərbaycan Cümhuriyyəti haqqında heç bir təsəvvürüm yox idi. Sadəcə, bizim günlərdə dövrün sənədlərində bu balaca boylu qocanın adına rast gələndə onun nə qədər qeyri-adi bir ömür yolu keçdiyi barədə düşündüm...\nƏdəbiyyat xadimlərinin, söz adamlarının bəziləri isə diplomatiya sahəsini seçmişdilər. Məşhur “Can yanğısı” povestinin müəllifi kimi tanınan Qori məzunu Abdulla bəy Cübhanverdixanov (ədəbi təxəllüsü Divanbəyoğlu) Cümhuriyyətin xarici işlər nazirliyinin dəftərxanasına rəhbərlik etmişdi. Yusif Vəzir Çəmənzəminli əvvəlcə Polşa və Ukraynada (yaranmış vəziyyətə görə xidmət yerinə gedə bilməmişdi), sonra isə Osmanlı imperiyasında diplomatik nümayəndə olmuşdu. Nəhayət “odlu nöqtələrdə” - Şimali Qafqaz Dağlılar Respublikası və Azərbaycanla permanent müharibə vəziyyətində olan Ermənistanda diplomatik təmsilçilik vəzifəsi görkəmli yazıçı və dramaturq, həmin dövrdə milli teatr və ədəbiyyatın canlı klassiklərindən biri kimi tanınan Əbdürrəhim bəy Haqverdiyevə tapşırılmışdı.\nƏbdürrəhim bəy özü 1932-ci ildə qələmə aldığı müxtəsər tərcümeyi-halında həyatının sovet ideologiyası baxımından o qədər də “xoş” olmayan bu dövründən söz açaraq yazırdı: “1919-cu sənədə müsavat hökuməti məni Bakıya çağırıb Dağıstana göndərdi. Orada mənim işləməyim Denikinə xoş gəlməyib onun əmri ilə 24 saatda Bakıya sürgün olundum. Bakıda bir az qaldıqdan sonra Ermənistana göndərdilər. Lakin orada mənim hərəkətim hökumətin xətti-hərəkətinə müğayir gəldikdən və Xan Xoyski ilə uzun-uzadı mübahisədən sonra istefa verdim”.\nTərcümeyi-hal “böyük terrordan” bir neçə il əvvəl yazılsa da, Əbdürrəhim bəyin söz və ifadələri son dərəcə diqqətlə seçdiyi göz önündədir. Məsələn, çox güman, bilərəkdən “Cümhuriyyət”, yaxud “Cümhuriyyət hökuməti” deyil, o dövrdə artıq bolşevik təbliğatının şablonlaşdırdığı “müsavat hökuməti” ifadəsindən istifadə edir. Dağıstanda, yaxud Ermənistanda hansı vəzifəni daşıdığını, ora nə üçün göndərildiyini açıqlamır. Fətəli xanın adını çəksə də, onun xarici işlər naziri, özünün isə həmin nazirliyin əməkdaşı olduğunu nəzərə çarpdırmamağa çalışır.\nƏ.Haqverdiyev ictimai fəaliyyətə və dövlət qulluğuna gənc yaşlarından başlamışdı. 1904-cu ildə doğulduğu Şuşanın şəhər idarəsinə (“uprava”) seçilmiş, başqa sözlə desək, şəhər idarəçiləri arasında yer almışdı. 1906-cı ildə Birinci Dövlət Dumasına seçkilərdə Yelizavetpol quberniyasının sakinləri onu öz vəkilləri kimi Peterburqa göndərmişdilər. 1917-ci il fevral inqilabına qədər səmərəli ədəbi-mədəni fəaliyyətlə bir sırada müxtəlif qurumlarda məmur kimi də çalışmışdı. İnqilab ərəfəsində Tiflisdə Şəhərlər şurası adlı təşkilatın rus dilində çıxan mətbu orqanının baş redaktoru idi. 1917-ci ilin martında Xüsusi Zaqafqaziya Komissarlığı hökuməti onu öz komissarı sifətində Gürcüstan azərbaycanlılarının kompakt yaşadığı Borçalı qəzasına, Şulaver qəsəbəsinə göndərmişdi. Gürcüstanın müstəqilliyi elan olunandan sonra isə soydaşları tanınmış həmvətənlərini gürcü parlamentinə seçmişdilər.\nCümhuriyyət hökuməti Əbdürrəhim bəyi yeni qurulan xarici işlər nazirliyi sistemində çalışmaq üçün Tiflisdən Bakıya çağırmaqla düzgün seçim etmişdi. Çünki diplomatik təyinat baxımından yetərincə uğurlu namizəd idi. Geniş erudisiyası, Şərqə və Qərbə hərtərəfli bələdliyi, kübar görünüşü və ədaları, rus və fransız dillərini mükəmməl bilməsi, siyasi proseslərdən yaxşı baş çıxarması onu səfir kimi istənilən Avropa ölkəsinə göndərməyə imkan verirdi. Lakin hələlik heç bir dövlətin rəsmən tanımadığı Azərbaya n Cümhuriyyəti böyük Avropa siyasətinə can atmaqla bir sırada ilk növbədə və daha çox qonşularla münasibətləri nizama salmalı, münaqişələri aradan qaldırmalı, rəqibləri müttəfiqə çevirməyi bacarmalı idi. Bir sözlə, dünya miqyasına çıxmağın yolu regionda tanınmaqdan və nüfuz sahibi olmaqdan, ən başlıcası isə özünü, milli maraqlarını qorumaqdan, təbliğ etməkdən keçirdi. Bu isə ilk növbədə regionda işlək diplomatik mexanizm qurmağı zərurətə çevirirdi.\nƏ.Haqverdiyevin diplomatik nümayəndə kimi göndərildiyi Dağlı Respublikası geostrateji nöqteyi-nəzərdən Azərbaycan üçün müstəsna əhəmiyyətə malik idi. Qafqazda birincilər sırasında -1917-ci ilin dekabrında müstəqilliyini elan etmiş bu tanınmayan dövlət qurumu Azərbaycanla Rusiya (siyasi sistemin mahiyyətindən asılı olmayaraq) arasında bufer zona və təhlükəsizlik zolağı idi.\nAzərbaycan hökuməti Ə.Haqverdiyevin diplomatik nümayəndə təyin olunması ilə əlaqədar Dağlı hökumətinə çox güman ki, 1919-cu ilin yanvarında müraciət etmişdi. Çünki həmin il fevralın əvvəlində Dağlı Respublikası Nazirlər Şurasının sədri vəzifəsini icra edən knyaz Nuhbəy Tarkovskinin imzası ilə Azərbaycan Cümhuriyyəti Nazirlər Şurasının sədri və xarici işlər naziri Fətəli xan Xoyskiyə göndərilən məktubda hökumətinin təyinata hər hansı etirazının olmadığı bildirilirdi. Yəni müasir terminologiyaya çevirsək, aqremanına müsbət cavab verilmişdi.\nHəmin razılıq əsasında Ə.Haqverdiyev 1919-cu il fevralın 25-də Azərbaycanın Dağlı Respublikasında diplomatik nümayəndəsi təyin olunmuşdu. Xarici işlər naziri F. Xoyski və nazirliyin dəftərxana rəisi A. Sübhanverdixanovun imzası ilə ona aşağıdakı məzmunda diplomatik xidmət vəsiqəsi verilmişdi: “Bu sənədin sahibi Əbdürrəhman bəy (yanlış getmişdir - V.Q.) Haqverdiyev Qafqazın Dağlı Xalqları Respublikasında Azərbaycan Cümhuriyyəti hökumətinin diplomatik nümayəndəsi təyin olunub və təyinat yerinə - Temirxanşura (indiki Buynaksk -V.Q.) şəhərinə gedir. Azərbaycan Cümhuriyyətinin xarici işlər nazirliyi müvafiq hakimiyyət dairələrindən səfər zamanı ona hər cür kömək göstərməyi və sərhəd məntəqələrində gömrük rüsumundan azad etməyi xahiş edir”.\nXarici işlər nazirliyinin 15 aprel 1919-cu il tarixli 2 saylı sirkulyarına əsasən Nəsib bəy Yusifbəylinin yeni hökumət qurduğu həmin dövrdə artıq 7 diplomatik nümayəndəlik fəaliyyət göstərirdi ki, onlardan biri də Dağlı Respublikasında idi. Bu sənəddə Ə.Haqveridiyevin xidmətə başlama tarixi 11 fevral kimi göstərilmişdi. Çox güman, bu müddət aqremanın alınmasından hesablanmışdı.\nƏ.Haqverdiyev Dağlılar Respublikasına son dərəcə çətin və mürəkkəb vaxtda göndərilmişdi. 1919-cu ildə Könüllü ordunun Dağıstana doğru irəliləməsi və bir sıra yaşayış məntəqələrini öz nəzarəti altına götürməsi müstəqil dağlı dövlətinin mövcudluğunu böyük sual altında qoymuşdu. Hadisələrin belə şəkil alması təbii ki, Azərbaycanda da ciddi həyəcan və əndişə doğurmuşdu. Məclisi-Məbusanın (Parlament) 6 mart tarixli iclasında Şimali Qafqazdakı vəziyyət xüsusi müzakirə mövzusuna çevrilmişdi. İclasda Müsavat fraksiyası adından danışan M.Ə.Rəsulzadə Azərbaycan və dağlı xalqlarının tarixi taleyinin və müstəqillik mübarizəsinin biri-biri ilə sıx bağlı olduğunu, hər iki ölkəyə qarşı yönələn təhlükənin də eyni mənbədən qaynaqlandığını göstərərək demişdi: “Biz bilirdik ki, düşmən ordusu “qəlyanaltısı”nı Dağıstanda eləsə, “naharını” Bakıda yeyəcəkdir. Ona görə də bütün millət və məclis bir tək vahid kimi var qüvvəsi ilə çalışıb bu qara qüvvə qarşısında dayanmalıdır. Və dağıstanlı qardaşlarımıza deməliyik ki, buraxmayın o qara qüvvəyi, qoymayın o istibdadı gəlsin, müharibə edin! Biz də sizinlə varıq!”\nUzun illər Bakı quberniyası və Dağıstan vilayəti xalq məktəblərinin inspektoru olmuş Məclisi-Məbusan üzvü S.M.Qənizadə də çıxışında tək Dağıstanın deyil, Azərbaycanın da istiqlalı naminə bu çətin günlərdə dağlı xalqları ilə birlikdə olmağın, birgə mübarizə aparmağın vacibliyini vurğulamışdı: “Çünki onlara vurulan zərbə bizim ciyərimizə və ürəyimizə dəyən kimidir. Onlar ayrı, biz ayrı deyiliz. Xudanəkərdə, Dağıstana bir tələfat olarsa, bizə olmuş kimidir. Bir az fasilə ilə onların başına gələn bizim də başımıza gələ bilər. Bu Azərbaycan bayrağının bir ucu Dağıstan hökumətinin çiynindədir. Onlar yıxılar isə bizim bayrağımız da yıxılar”.\nParlamentin iclasına qatılan baş nazir F.Xoyski hökumətin müzakirəyə çıxarılan məsələyə münasibətini belə açıqlamışdı: “... bir millət o birinin ixtiyarının əlindən alınmasına aşkardır ki, bitərəf baxa bilməz. Aşkardır ki, Dağıstan hökumətinə dəyən zərbə bizə dəymiş kimidir. Mən bizim hökumət və parlamentimizin Dağıstan hökumətinə kömək edəcəyini onların səfirinə xəbər verdim. Azərbaycanın nə hökuməti, nə də parlamenti qoymayacaqdır onların hüququ tapdalansın. Var qüvvəmizlə onlara kömək edəcəyik”.\nMartın 10-da Təzəpir məscidinin həyətində Dağıstan müsəlmanları ilə kütləvi həmrəylik mitinqini keçirilməsi Parlamentdə edilən çağırışların xalqın ürəyindən səs verdiyini göstərirdi. Belə bir şəraitdə Azərbaycan Cümhuriyyətinin diplomatik nümayəndəsinin Dağlı Respublikasına göndərilməsi təkcə millətin iradəsinin yerinə yetirilməsi deyildi, həm də işğalçı Könüllü orduya və qara niyyətlərində ondan geri qalmayan bolşeviklərə açıq mesaj idi..\nA.Haqverdiyevin xarici işlər naziri M.Y.Cəfərova “məxfi”qrifi ilə göndərdiyi məlumatdan onun Temirxanşuraya martın 28-də çatdığı, martın 30-da isə dağlı dövlətinin hökumət başçısı ilə görüşərək etimadnaməsini təqdim etdiyi məlum olur. Lakin maraqlıdır ki, o, diplomatik nümayəndə kimi Bakıya ilk məlumatını elə təyinat yerinə gəldiyi gün - martın 28-də yola salmışdı. Burada Denikinin Şimali Qafqaz ərazisində Könüllü ordu hissələri ilə yerli özünümüdafiə dəstələri arasında baş vermiş qarşıdurmadan bəhs edilmişdi. İlk tanışlıq və təmaslardan aydın olmuşdu ki, dağlılar düşdükləri çətin vəziyyətdə yeganə etibarlı qüvvə kimi Azərbaycana arxalanır və bu səbəbdən də onun nümayəndəsini səbirsizliklə gözləyirlər; odur ki, Şimali Qafqaz Dağlı Respublikasının baş naziri, kabardin əsilli ictimai-siyasi xadim Pşemaxo Kotsevin (1884-1962) Əbdürrəhim bəyi gəldiyi gün qəbul etməyə imkan tapmadığı üçün üzrxahlıq bildirməsində qeyri-adi heç nə yox idi... Geniş fikir mübadiləsi ilə səciyyəvi olan görüş martın 30-da baş tutmuşdu.\nMartın 31-də isə artıq rəsmi diplomatik nümayəndə kimi fəaliyyətə başlayan Ə.Haqverdiyev hökumətin bütün nazirləri ilə nəzakət görüşündə olmuş, dağlı İttifaq Şurasının (Parlament) iclasında iştirak etmişdi. İştirakçılar onun şəxsində Azərbaycan dövlətini və hökumətini uzun-uzadı alqışlamışdılar. “İttifaq Şurasında ziyalı qüvvələr çox azdır, - deyə Ə.Haqverdiyev öz ölkəsinin XİN-nə yazırdı: - Üzvlərin çoxu ya ruhanilər, ya da var-dövlətlərinə, qohumluq əlaqələrinə görə cəmiyyətdə nüfuz sahibi sayılan insanlardır. Amma onları heç bir halda siyasi xadim hesab etmək olmaz. Siyasi partiyalar yoxdur, yalnız milli əlamətlərə görə yaranan fraksiyalar var: məsələn, çeçenlər, inquşlar, kumıklar və b. İttifaq Şurasının indiki tərkibi təsadüfidir. Seçki keçirmək isə mümkün deyil; əvvəla pul yoxdur, ikincisi də Çeçenistanda və Tersk əyalətində baş verən hadisələr buna imkan vermir”.\nDağlılar arasında keçirdiyi ilk günlərdən Ə.Haqverdiyev onların yenidən Rusiya işğalına uğramamaq, eləcə də iqtisadi sabitlik və mənəvi əlaqələr baxımından Bakıya meylli olduqlarını hiss etmişdi: “... bir sıra nüfuzlu dairələrdə Azərbaycanla birləşmək tendensiyası nəzərə çarpır. Eyni fikri bu gün yanıma gələn hərbi nazirin müavini general Xəlilov da açıq ifadə etdi” - deyə məlumatda daha sonra yazırdı. Bu cəhət Dağıstanı, ümumən bütün Qafqazı yenidən Rusiyanın tərkibinə qaytarmaq iddiası ilə savaş açan çar generalı A.İ.Denikinin də diqqətindən yayınmamışdı. O, özünün çoxcildli “Rus qarğaşasının oçerkləri” (“Oçerki russkoy smutı”) adlı hərbi-tarixi memuarlarının 3-cü cildində “böhrandan çıxış yolu axtaran Dağlı parlamentinin dini inancları mühafizə etmək və Dağıstanın özünəməxsusluğunu qorumaq üçün Azərbaycanla siyasi birliyə can atdığını” xüsusi vurğulamışdı.\nTəbii ki, yaranmış ekstremal şəraitdə Əbdürrəhim bəy klassik kabinet diplomatı kimi hərəkət edə bilməzdi. Ona görə də fəaliyyətinin ilk günündən Şimali Qafqazdakı müxtəlif millətlərin nümayəndələri ilə ünsiyyət yaratmağa, mürəkkəb dağlı cəmiyyətinin nə ilə nəfəs aldığını, nəyə can atdığını öyrənməyə çalışmışdı. Müəyyən təhlükənin mövcudluğuna baxmayaraq, daim hadisələrin ən qızğın yerində olmaqdan çəkinməmişdi. Bunu müxtəlif millətlərə mənsub təhsilli gənclərin yaratdığı “Qafqaz dağlılarının birliyi və müstəqilliyi liqası”nın Temirxanşuradakı təsis mitinqində iştirakı, onları Azərbaycan hökuməti adından salamlaması və müəyyən məbləğdə pul yardımı göstərməsi də aydın sübut edir. Eyni zamanda, uzaqgörən bir siyasətçi kimi, gələcəkdə dağlı cəmiyyəti ilə daha sıx, intensiv əlaqələr qurmaq baxımından öz hökumətinə həmin liqa ilə əməkdaşlıq yolunu tutmağı təklif edirdi.\nNəhayət, diplomatik xidmət yeri kimi gəldiyi Temirxanşurada fəaliyyətə başlayandan bir neçə gün sonra o, şəhərdəki Azərbaycan vətəndaşlarını toplayıb görüş keçirmiş, onlara Bakının yürütdüyü siyasət barəsində geniş bilgi vermiş, istək və ehtiyacları ilə maraqlanmış, hamını missiyada qeydiyyatdan keçməyə çağırmışdı. Xarici işlər nazirliyinə məlumatında Ə. Haqverdiyev soydaşlara yardım göstərmək və işlək agentura şəbəkəsi qurmaq üçün müəyyən maliyyə vəsaitinin ayrılması məsələsinə də toxunmuşdu. Bu fakt onun öz işinə nə qədər ciddiyyətlə yanaşdığı, miqyaslı və gələcəyə yönəlik düşündüyü haqda təsəvvür əldə etməyə kifayətdir.\nMəlumatdan kiçik Azərbaycan missiyasının o zamankı ünvanını da öyrənmək mümkündür. İlk günlər Ə.Haqverdiyev, xanımı və nümayəndəliyin iki əməkdaşı Temirxanşuradakı “Kryanev qardaşları” adlı mehmanxanada qalmışdılar.\nAprelin 15-də xarici işlər naziri M.Y.Cəfərova göndərilən növbəti məlumatın daha çox təhlili xarakter daşıması Əbdürrərim bəyin artıq situasiyaya kifayət qədər nüfuz etdiyini, proseslərin mahiyyətinə varmağı bacardığını göstərir. Burada əsas diqqət konkret faktlar əsasında Dağlı hökumətinin vəziyyətə nəzarət edə bilməməsinə, kütlələrdə vətənpərvərlik düşüncəsinin, “yuxarılarda” isə təşkilatçılıq qabiliyyətinin son dərəcə aşağı olmasına yönəldilir: “Cəbhədə bir dənə də olsun nizami hissə yoxdur, əsgərlər zabit heyətinə tabeçilik haqqında yerli-dibli düşünmürlər. Xüsusi ilə bu sonuncu vəziyyət barədə cəbhədən dönən türk zabiti göz yaşları içərisində danışırdı. İşin ağıllı şəkildə təşkili və savaşa nizami hissələrin göndərilməsi sayəsində Denikin əsgərləri üzərində asanlıqla qələbə çalmaq mümkündür. Lakin yeganə nizami qoşun hissəsi - Dağıstan süvari alayı Şurada (Temirxanşura nəzərdə tutulur - V.Q.) rahat məskən salıb, keçmiş qayğısız həyat və ordudakı danışıqsız nüfuzları ilə bağlı xatirələrə dalan zabitlər isə kütləvi şəkildə Denikinin yanına can atırlar. Dağlı Respublikasının hökuməti özünü cinayətkarcasına ətalətli aparır, onun bütün fəaliyyəti yalnız sırf dəftərxana işindən ibarətdir. Təbii ki, yerlərdə də heç bir iş görülmür”. Şimali Qafqaz və Dağıstanın o zaman içərisində olduğu xaosu, hökumət qurumlarının sadəcə görüntü, vitrin xarakateri daşımasını, nominal vəzifə adlarının bir çoxlarını sərnəst eləməsini bundan daha dəqiq təsvir etmək mümkün deyildi.\nPublished in Tarix


Şahmat haqqında | Şahmat | Kayzen\n1 noyabr 2011, 21:01\nŞahmat oyununun dəqiq yaşı məlum deyil. Misir, İraq və Hindistanda aparılan arxeoloji qazıntılar əsasında tapılmış materiallar şahmatın yaranma tarixini miladdan öncə 3-2-ci minilliklərə aid edir. Yazılı ədəbiyyatda bu oyun haqqında ilk məlumata 5-ci əsrə aid fars poemasında təsadüf olunur. Orada şahmat oyununun məhz Hindistanda ixtira olunduğundan söhbət gedir. Buna görə də şahmatın ixtira tarixini məhz bu dövrdən hesab edirlər.\nSasani şahı Xosrov Ənuşirəvanın hakimiyyəti dövründə ( 531-579 ) şahmat İranda, o cümlədən Yaxın şərqdə geniş yayılır. Şahmat oyunu haqqında məlumata Ə.Firdovsinin " Şahnamə " əsərində də rast gəlmək olar. Poemada hind racəsi tərəfindən Sasani şahına təqdim edilən hədiyyələr arasında iki ordunun döyüşünü xatırladan oyundan danışılır.\nAvropada şahmat oyunu haqqında ilk məlumat 1010-cu ilə aiddir. Bir rəvayətə görə Frank imperatoru Böyük Karla ərəb xəlifəsi Harun ər-Rəşid tərəfindən bahalı şahmat fiqurları dəsti hədiyyə verilmişdi. " Şahmat " sözü farsca "şah" ( hökmdar ) və ərəbcə " mat " ( öldü ) sözlərinin birləşməsindən yaranıb. Lakin buna qədər bu oyun " şətrənc " adlanırdı ( "şətr "-dörd, " anqa" isə dəstə deməkdir).\nRəvayətə görə, şahmat oyununa valeh olan hind şahzadəsi ixtiraçını yanına çağıraraq onu mükafatlandırmaq istəyir: " Nə arzun varsa, de, yerinə yetirim".\nİxtiraçı deyir: " Əmr edin mənə şahmat taxtasının birinci daması üçün 1 buğda, ikinci daması üçün-2, üçüncü daması üçün-4, bir sözlə, sonrakı hər dama üçün əvvəlkindən iki dəfə çox buğda versinlər".\nİxtiraçının istəyinin bir kisə buğdadan çox olmadığını düşünən şahzadə şahlara layiq olmayan bu xırda xahişdən məyus olub xəzinədarı çağırır və ixtiraçının xahişini yerinə yetirməyi əmr edir. Lakin bir gündən sonra xəzinədar şahzadəyə xəbər verir ki, ixtiraçının istədiyi buğdanın sayı ağlagəlməz dərəcədə çoxdur: 18 446 744 073 709 551 616, yəni 18 kvintilyon 446 kvadrilyon 744 trilyon 73 milyard 709 milyon 551 min 615. Bu qədər buğdanı bir yerə yığmaq üçün hündürlüyü 4m, eni 10m olan bir anbar tikilsə, həmin anbarın uzunluğu 30 milyon km olmalıdır. Bu isə Yer kürəsinin ekvatorunun uzunluğundan 750 dəfə çoxdur.\nŞahmat oyununa publisistik nəzər\nBir oyundur həyat.\nUstalıqnan oynanması lazım olan bir zəka oyunu.\nZiddiliklərlə dolu bənzərsiz bir macəra...\nQaranın ağı, yaxşının pisi, çoxun azı, sevincin kədəri...\nQorumaq məcburiyyətində olduğumuz tarazlıqlar.\nTək başına oynanmaz heç bir oyun.\nVə hər oyunun bir qaydası, bir qazananı, bir də itirəni var...\nHəyatımız müvəffəqiyyətlərlə, uduzmalarla doludur.Ancaq sonsuza qədər sürməz.\nYeni başlanğıclar daim vardır. Məğlub olmaq həyata küsmək deyil, yenidən başlamaq lazımdır.\nHəyatı ən yaxşı əks etdirən oyunlardan biridir şahmat. Çətinliklər, eniş və çıxışlar, ayaqda qalmaq üçün verilən mübarizələr.\nŞahmat kimi oynayırıq həyatı...\nŞahmat daşları fərqli insan xarakterlərini əks etdirir.\nQala: Qürurlu, sözünün əri, etibarlı, dost canlısı, çalışqan.\nAt: Səmimi olmayan, hər vaxt asan yolu seçən.\nFil: Davamlı ziqzaqlar çəkən, sabitlik təmin edə bilməyən.\nVəzir: Hər mühitdə işini həll edə bilən, fikir çıxaran, ağılını yaxşı istifadə edən.\nPiyada: Digər insanların işlərini asanlaşdıran, fədakar, cəsur.\nŞah: Davamlı təmkinli hərəkət edən, idarəsini əlindən buraxmayan, güclü.\nCəmiyyət içində bir yer, bir şəxsiyyət axtaran insanların həyatda qalma mübarizəsidir şahmat oyunu.Fərqli fikirlərin, strategiyaların qarşılaşmasıdır.Şahmat daşlarının bir-biri ilə olan əlaqəsi insanların əlaqələriylə əlaqəlidir. Daşların öz başına hərəkəti kafi deyil. Bütün halında, bir məqsəd istiqamətindəki hərəkətləri söz mövzusudur. İnsanlar üçün də belədir.Həyat dəyişməyə davam edir, inanılmaz bir dinamizim içində.\nSiz şahmatın ən çox hansı daşlarında oynayırsınız həyatı?\nŞahmat haqqında daha bir əfsanə\nRəvayətə görə Osmanlı hökmdarı Yavuz Sultan Səlim taxta çıxmamışdan öncə Səfəvilər dövlətinə gəlir və saraya girməyin yollarını axtarır. O, şahın şahmat həvəskarı olduğunu eşidir və kəndlərdə , şəhərlərdə bu oyunu oynayaraq məşhurlaşır. Onun şöhrəti saraya qədər gəlib çatır və bir gün I İsmayıl onu hüzuruna çağırır. Gələcək sultan Səfəvi hökmdarı ilə şahmat oynayır və onu mat edir. Bundan qəzəblənən şah I Səlimə sillə vurur. O , isə üzr istəyir və birtəhər canını qurtarır. Bir neçə il keçdikdən sonra onlar Çaldıran döyüşündə qarşılaşırlar və sultan şaha aşağıdakı şeiri göndərir.\nSanma şahım / Herkesi sen / Sadıkhane / Yar olur\nSadıkhane / Belki ol / Alemde / Serdar olur\nYar olur / Ağyar olur / Serdar olur / Dildar olur\nMəsələnin maraqlı tərəfi odur ki , bir bəndlik şeirdə Osmanlı hökmdarı öz zəkasını və şairliyini yüksək səviyyədə nümayiş etdirə bilir. Belə ki , şeirə diqqətlə baxanda onun soldan sağa və yuxarıdan aşağıya eyni cür oxunduğunu görmək olar.\n16 fevral 2013, 20:32\nçox maraqlıdır təşəkkürlər


“İctimai Liderlər Platforması” həmsədr ölkələrin\n12:41 26 Oktyabr 2020 Oxunub : 1505\nİctimai Liderlər Platforması Ermənistanın humanitar atəşkəs rejimini növbəti dəfə kobud şəkildə pozması ilə əlaqədar ABŞ Prezidenti Donald Trampa, Rusiya Prezidenti Vladimir Putinə və Fransa Prezidenti Emanuel Makrona müraciət ünvanlayıb.\n“Hörmətli prezidentlər, bildiyiniz kimi, Azərbaycanın işğal olunmuş ərazilərində gedən hərbi əməliyyatların sizin birbaşa təşəbbüsünüzlə humanitar atəşkəs zəminində dayandırılması haqqında 10, 18 və 26 oktyabr tarixlərində Ermənistan və Azərbaycan arasında razılıq əldə olunmuşdur. Lakin təəssüflər olsun ki, sizin hər üç təşəbbüsünüzə işğalçı Ermənistan tərəfindən məhəl qoyulmamış və atəşkəs rejimi bir neçə dəqiqədən sonra kobud şəkildə pozulmuşdur. Ermənistan hər atəşkəs razılaşmasından sonra təkcə Azərbaycanın hərbi mövqelərini deyil, həmçinin münaqişə zonasından çox uzaqda yerləşən şəhər və rayonlarını, orada yaşayan mülki əhalini hədəfə almış və raket atəşinə tutmuşdur.\nƏn dəhşətlisi isə odur ki, Azərbaycanın ikinci ən böyük şəhəri olan Gəncə gecə vaxtı 3 dəfə Ermənistan tərəfindən atılan “SCUD” tipli ballistik raketlə vurulmuş və nəticədə uşaq və qadın olmaqla çoxlu sayda mülki şəxslər qətlə yetirilmiş və ciddi bədən xəsarəti almışdır. Ermənistan atəşkəs rejimini pozan zaman təkcə ballistik raketlərdən deyil, eyni zamanda, qadağan olunmuş kasetli bombalardan da istifadə etmişdir. İndiyə kimi Ermənistanın törətdiyi bu kimi hərbi cinayətlər nəticəsində 65 mülki şəxs həlak olmuş və 297 nəfər yaralanmış, 3000-dən çox mülki obyektə ciddi zərər dəymişdir.\nHörmətli prezidentlər, Azərbaycan ictimaiyyəti Ermənistanın beynəlxalq hüquq normalarına, götürdüyü öhdəliklərə və əldə olunan razılaşmalara heç vaxt əməl etmədiyini çox yaxşı bilir. Zatən sizin tərəfinizdən münaqişənin sülh yolu ilə həlli üçün hazırlanan baza prinsiplərini rədd edən, bir neçə gün öncə “münaqişənin diplomatik həlli yoxdur” deyən Ermənistanın baş naziri N.Paşinyanın bu gün qüvvəyə minmiş anlaşmanı da pozacağına heç kim şübhə etmirdi.\nSizi ATƏT-in Minsk qrupunun həmsədr və BMT Təhlükəsizlik Şurasının daimi üzv ölkələrinin rəhbərləri olaraq beynəlxalq hüququn norma və prinsiplərinə, sizin çağırışlara əməl etməyən Ermənistana qarşı təsirli tədbirlər görməyə çağırırıq.\nÜmid edirik ki, siz, həmsədr ölkələr kimi Ermənistandan BMT Təhlükəsizlik Şurasının müvafiq qətnamələrini qeyd-şərtsiz yerinə yetirilməsini və işğalçı qüvvələrinin Azərbaycanın bütün ərazilərindən çıxarılmasını tələb edəcək və beləliklə, regionda sülhün və əmin-amanlığın bərqərar olmasına töhfə verəcəksiniz”.\nMüraciət 46 QHT tərəfindən imzalanıb.\nTeqlər: İctimai-Liderlər-Platforması Müraciət


13:22 18 Dekabr 2013 4070 dəfə oxunub\n4070 dəfə oxunub\nSəhər oğlumun sevincli səsinə oyandım.\nMəlum oldu ki, Bakıya qar yağıb...\nOğlum pəncərəyə dırmaşıb həvəslə yağan qara tamaşa edir və çığırırdı:\n“Urrra!!! Axır ki, qar yağdı! Ata, bax gör nə qəşəng qar yağır?”\nMəni zorla, darta-darta pəncərənin qabağına gətirdi.\nOnun sevinc dolu gözlərinə baxanda, bütün qayğılarım yadımdan çıxdı.\nKirayə pulu, işıq pulu və qaz pulu ödənişlərinin vaxtının çatmağını unutdum.\nYalın ayaqlarım hamamın soyuq kafellərinə toxunanda ayıldım.\nSoyuq suyu açıb üz-gözümə su vurdum.\nMətbəxə keçib pəncərəni açdım. Dərin bir nəfəs alıb içimdəki ağrı acını, boğazımı qıdıqlayan qəhəri havaya üfürdüm...\n...Oğlumu bağçaya yola salandan sonra, işə necə gedəcəyimi düşündüm.\nÜç qışı ardıcıl olaraq nazik, payızlıq gödəkcədə çıxarmışam.\nNə şarfım, nə papağım, nə əlcəyim nə də qalın şalvarım var...\nYağan qara nifrin edə-edə olan-qalanımı əynimə keçirib islana-islana yollandım işə...\nBilgisayarı yandırıb, saytlara göz atanda təsadüfən “pul kisəsi” kimi tanınan azərbaycanlı milyarder Hacı İbrahim Nehrəmlinin müsahibəsi qarşıma çıxdı.\nHansı hislər keçirdiyimi anlamağınız üçün kiçik bir parçanı sizinlə paylaşıram:\n“4 bahalı brendin - “Zilli”, “Brioni”, “Stefanel”, “Kiton”nun daimi alıcısıyam. O qədər paltarım var ki, yer yoxdur qoymağa. Məsələn, 14 paltom, 50 gödəkcəm var. Mövsüm keçir, bilmirəm hansını geyinim. Hərəsini bir dəfə geyinəndə sevinirəm. 300-400 kvadratmetrlik yer tikib paltarlarımı düzmək fikrindəyəm. Bir vaxt gələndə deyəcəklər, hacı filan vaxt bunu geyinib. Birinci albomdakı şəklimdəki paltarları atmışam. Geydiyim də 1 ildə 3 dəfə idi. Amma böyük yer düzəltsəm, onları qruplaşdıraram.”\nHər paltarını bir dəfə geyinəndə sevinən Hacı İbrahimin dərdi içimi yaxıb-qovurdu. Bu ki əsl faciədir!\nOfis nə qədər isti olsa da, bütün bədənim soyuqdan titrədi, dişim-dişimə dəydi...\nƏlimi çənəmə dayaq edib, düşünməyə başladım. 14 paltosu, 50 gödəkcəsi olan Hacının köhnə albomdakı şəkillərdə geyindiyi brend paltarları atması necədə kədərlidir.\nMüsahibəni sonacan oxudum və onu narahat edən problemlərin nə qədər əcaib-qəraib, sadə adamlar üçün anlaşılmaz və dərkedilməz olduğunu fərq etdim.\nÇölə çıxıb bir siqaret yandırdım. Düşündüm ki, Hacıya bir məktub yazım. Məsələn, belə bir məktub:\n“Salam Hacı! Bu qış günündə sizi narahat etdiyim üçün məni üzürlü sayın.\nMən sadə, kasıb, aciz-avara bir yazıçıyam. 4-5 kitab tərcümə eləmişəm, utanmaz-utanmaz 4-5-ni də özüm yazmışam. Gecələr iki-üç saat yatıb kitab oxuyuram, redaktə edirəm, roman yazıram. Bir sözlə, bivecin biriyəm. Bilirəm, sizin üçün bütün bu işlər boş və mənasız görünə bilər. Çünki yaşamaq üçün yaxşı pul qazanmaq lazımdır. Bu gün müsahibənizi oxudum. Çox duyğulandım. Xüsusilə qışın günündə 14 palto və 50 gödəkcə ilə nə edəcəyinizi şaşırdığınız üçün üzüldüm. Gündə bir paltar geyinəndə sevinirsiniz, sevincinizə bir ziyalı kimi mən də qoşuluram. Oxudum ki, “Khazar İslands” 100 milyard dəyərində böyük bir layihəyə başlamısınız. Qoy bütün müqəddəs və fövqəlbəşər qüvvələr bu işdə yardımçınız olsun!\nBu qədər gəvəzəlik edib, sizi yorduğum üçün üzr istəyirəm! Yəqin ki, oxuduqca hövsələdən çıxırsınız. Uzun sözün qısası, sizdə kiçik bir ricam var. Hacı, mənə yardım edərsiniz?\n14 palto və 50 gödəkcənizin heç olmasa birini mənə verə bilərsiniz? Lap ən bəyənmədiyiniz olsun! Bu qışı xəstələnməyə qorxuram. Xəstələnsəm başladığım layihələrin yarımçıq qalmaq riski var. Layihə deyiləndə ağlınıza elə böyük işlər gəlməsin. Bir-iki redaktə işi götürmüşəm, yekunlaşdıra bilməsəm, batdım! Hacı, əgər mümkünsə paltarlarını atanda xəbər elə. Biz zavallı, aciz adamların o “köhnə-külüş”lərə böyük ehtiyacımız var!\nSəbirsizliklə cavab gözləyirəm!”\nMəktubu bitirib pəncərədən çölə boylandım. Qar əvvəlki amansızlığı ilə yağmağa davam edir. Bir ah çəkib düşündüm ki, kaş Hacı məktubumu oxuyaydı...


Rusiyanın Maliyyə Nazirliyi nəqliyyat vergisinin ləğvinə qarşıdır\nRusiya Dövlət Dumasının müzakirəsinə “Nəqliyyat vergisinin ləğvi ilə bağlı Rusiya Federasiyasının Vergi Məcəlləsinə dəyişiklik edilməsi haqqında” qanun layihəsi təqdim olunub.\nMaliyyə Nazirliyi bu layihə ilə bağlı açıqlama verib. Açıqlamada bildirilir ki, nəqliyyat vergisi regional vergidir, regional və yerli büdcələrin əhəmiyyətli dərəcədə gəlir bazalarını formalaşdırır. Bundan əlavə, həmin vergi neft məhsullarından tutulan aksiz vergiləri ilə birlikdə yol fondlarının əsas mənbələrindəndir.\nHər bir region bu verginin dərəcəsini, eləcə də yığım qaydalarını və müddətlərini müstəqil şəkildə müəyyənləşdirir. Bununla yanaşı, nəqliyyat vergisinin müəyyənləşdirilməsi zamanı federasiya subyektləri vergi güzəştləri tətbiq edə bilirlər.\nAçıqlamada qeyd edilib ki, nəqliyyat vergisinin ləğvi yol fondlarının yaradılmasına yönəldilən regional büdcələrə daxilolmaların azalmasına gətirib çıxaracaq ki, bu da federal büdcədən müvafiq kompensasiyaların ayrılmasını tələb edəcək.\nBundan əlavə, azalan gəlirlərin yanacağa tətbiq olunan aksizlər hesabına kompensasiya edilməsi ideyası mənfi nəticələr yarada bilər: yanacaqdan tutulan aksiz vergisnin dərəcəsinin əhəmiyyətli şəkildə qaldırılması bütün məhsulların qiymətlərinin artımı ilə nəticələnər.


Azərbaycana İŞİD-i bu adam dəvət edir - VİDEO - FOTO - İki sahil\n25 yanvar 2020 06:31 Bütün xəbərlər Haqqımızda Əlaqə\n01 sentyabr 2019 11:54\nAzərbaycana İŞİD-i bu adam dəvət edir - VİDEO - FOTO\n"İŞİD heç də hər adamın başını kəsmir... İŞİD 5 manata sifarişlə məhkəmə zalını dolduranların başını kəsir... İŞİD adini dindar qoyub, cindarliqla məşğul olanların başını kəsir... İŞİD adını müxalifət qoyub, nazirliklərə dal qapıdan girib, çıxanların başını kəsir... Və düşünürəm ki, düz də edir... Azərbaycana XOŞ gəlirsən İŞİD..."\nBu sözlərin müəllifi AXCP sədri, daha doğrusu, Facebook bloqeri Əli Kərimlinin əmisi oğlu İnqilab Kərimovdur. Yüksək intellekti, davranış mədəniyyəti və xüsusilə də yaşanan prosesləri dəyərləndirmək qabiliyyəti ilə seçilməyən İnqilab Kərimov indi sabiq səfir Arif Məmmədovun cib dərnəyi olan AND adlı strukturda guya funksionerdi.\nOnun sosial şəbəkələrdə paylaşdığı "ziqiymət" fikirləri ilə tanış olduqda Fransada yaşasa da, sanki Liberiya və ya Somalidəki kimi düşünən birisi ilə qarşılaşırıq.\nİnqilab Kərimov sanki siyasi markitandır: o, Azərbaycanda baş verən istənilən hadisəni öz şüuru çərçivəsində "həzm" etməyə çalışır, sonra da du fəsadlı məntiqin və qüsurlu düşşüncənin məhsulunu püskürür. Verbal və ya vizual olaraq.\nOn minlərlə günahsız insanı qətlə yetirən, adında "İslam" kəlməsi olsa da, İslamı aşağılamağa çalışan və müsəlmanlara divan tutan İŞİD terrorçu təşkilatının adını çəkərək İ.Kərimov guya "ekstravaqant siyasi çağırış" etmişdi.\nAşkar marazmlığı bir kənara qalsın - bu çağırış terrorizmin təbliği, terroçulara dəstək verilməsidir və Fransa qanunvericiliyi də analoji çağırışları məhz belə dəyərləndirir.\nAmma çifayda. Başda - bəlkə də ayaqda - Əli Kərimli olmaqla, sosial şəbəkələrdəki "əsl cəbhəçi"lər, yəni trollar səs-səsə verdilər, Azərbaycana İŞİD-i "çağıran" bu siyasət troqloditini dəstəklədilər.\nÖlkəmizdə başkəsənlərin at oynadıb meydan sulamağını arzuladığını yazan İnqilab Kərimovu sosial şəbəkələrdə, xüsusilə də Facebook-da Əli Kərimlinin dəstələşmiş, sürülənmiş trolları müdafiə etməyə çalışdılar.\nƏli Kərimli isə susdu.\nÇox sonra əvvəl özü dedi, sonra təkrarladılar ki, bəs sən demə, AXCP sədri+bloqer əmisi oğlunun sərsəmləməsinə görə məsuliyyət daşımır.\n"Sərsəmləmə" ifadəsi mənə yox, AXCP-nin tanınmış funksionerlərindən birinə məxsusdur. "İnqilab Kərimov marazmatikdir" ifadəsi də elə bir başqa "cəbhəçi"nin lüğətindən sıçramışdı.\nƏli Kərimli hələ də susur. Yəni adamın mövqeyi budur ki, İnqilab Kərimov qohumu olsa da, fəaliyyətinə, yaşam və düşüncə tərzinə, Facebook paylaşımlarına görə cavabdeh deyil.\nVə həmişəki kimi, Əli Kərimli ikiüzlülük, saxtakarlıq edir, rol oynamağa çalışır.\nÇünki İnqilab Kərimov sadəcə, bloqer Əli Kərimlinin əmisi oğlu deyil. O, AXCP üzvüdür, Əli Kərimlinin sağ əli, "qara kassa" işlədən adam, habelə AXCP sədrinin hakimiyyətdən pay aldığı biznes obyektlərinin "rəhbəri" olub.\nİnqilab Kərimov Fransada sığınacağı da "AXCP üzvü təki siyasi təqiblərə məruz qalan adam" kimi alıb və o statusunu hələ də Fransanın müvafiq dövlət strukturlarında təsdiqləyir.\nBelədirsə, AXCP sədri Əli Kərimli de-yure rəhbərlik etdiyi strukturun üzvlərindən birinin terrora çağırışlarına reaksiya verməlidir.\nMəntiq, siyasətin qaydaları və ən azı, mənəviyyat-əxlaq prinsipləri bunu tələb edir.\nFransada yaşayıb Azərbaycanda İŞİD-in olmasını istəyən İnqilab Kərimovun belə çağırışları onun kim olduğunu, hansı dşüncə daşıyıcısı kimi ömür sürdüyünü göstərir.\nEyni zamanda, İnqilab Kərimova sosial şəbəkələrdə həm AXCP üzvlərinin, həm xarici ölkələrdə yaşayıb "müstəqil bloqer"lik edən buyruq qullarının verdikləri dəstək bəhs etdiyim şəbəkənin qüsurlu dərrakələri bir yana - ölkəmiz və vətəndaşlarımız üçün nə qədər təhlükəli çete olduğunu ortaya qoyur.\nBir anlıq düşünün ki, Azərbaycanda hansısa millət vəkilinin, nazirin və ya bir başqa yüksəkçinli məmurun əmisi oğlu Facebook-da əlitapançalı fotolarını paylaşır, sonra da İŞİD-i dəvət edir, bu məşum terror təşkilatını tərifləyir.\nİlk əvvəl Əli Kərimli, sonra "müstəqil bloqer"lər, daha sonra da AXCP sədri+bloqerin trol dəstəsi sosial şəbəkələrdə hansı miqyasda, nə formada "aksiya" edərdilər - bunu təxminləmək əsla çətin deyil.\nAbır kəlməsinin yad, köhnəlmiş sayan adamlarla mübahisə etmək, belələrinə nəyisə başa salmaq çətindir. Onlar qalmaqala kökləndiklərindən daim əsassız suçlamalar, absurd ittihamlar tirajlamağı siyasi fəaliyyət sayırlar.\nBelə "cəbhəçi"lərdən birinin sakramental ifadəsi var: "Biz NATO kimiyik - birimizə hücum hamımıza hücumdur".\nNATO prinsipi deyil bu - Afrika savannasındakı hienaların yaşam modelidir. Hienalar da hücuma məruz qalanda əcaib səslər çıxararaq irəli atılır, lakin qarşıdakının güclü və qüdrətli olduğunu görən kimi qaçıb aradan çıxırlar.\nƏli Kərimlinin trollarının sosial şəbəkələrdəki davranışları da eynən hienalıqdır. Onlar "hədəf" bəlirləyəndən, daha doğrusu, bu barədə göstəriş alandan dərhal sonra sürü ilə hücuma keçir, təhqir, söyüş, əxlaqsız ifadələri sıralayırlar.\nBelədə İnqilab Kərimovun nədən və nə üçün trollardan, "müstəqil bloqer"lərdən dəstək almasına təəccübləməli, Əli Kərimlinin terrora çağırış məsələsi ilə bağlı hələ də susmasına heyrətlənməliyik ki.\nNecə ki, illərlə Fransada sığınacaqlı adam kimi yaşayan və miskin həyat sürən, lakin sosial şəbəkələrdə paylaşdığı fotolarla bunu təkzib etməyə çalışan birisinin davranışındakı natamamlıq kompleksi, düşüncəsindəki aqressiya da anlaşılandır.\nAdam düçar olduğu problemlərə, puç olan ömrünə görə cavabdeh arayır və bu qismdə də Azərbaycanı, hakimiyyəti, xalqı və dövləti görür.\nTipik mühacir düşüncəsidir - Mixail Bulqakov bunu hələ "Qaçış" pyesində dahiyanəcəsinə təsvir etmişdi.\nİndisə bəlli olur ki, kimlərdir Azərbaycanı qan çanağına çevirmək istəyən, sivil insanları silahla hədəlyən, başların kəsiləcəyini arzulayan və bunu "vəd" edən.\nNecə ki, Mütəllibov iqtidarı ilə kuluar danışıqlar aparan, Elçibəyin otağına gizli dinləmə cihazı quraşdıran, "Xankəndi" və "Qurd qapısı" restoranlarında YAP-ın icraçı katibinin müavini Siyavuş Novruzovun da qatıldığı görüşlərdə gizli danışıqlar aparıb hakimiyyətlə sövdələşən, əmisi oğlu İnqilab Kərimov vasitəsilə "Proqnoz"dan göstərişlər alan və bunun sayəsində İ.Kərimovu Milli Məclisə salan, balıq vətəgəsini "üzüyola" olduğu üçün hədiyyə alan, İranın kəşfiyyatında "Əli" adlı agent kimi qeydə düşən adam ədalətdən, vicdandan danışanda gülməli mənzərə alınır. İki jurnalistə tapşırıq verib "Elçibəy sifilisdir" yazısı yazdıranın da kimliyi bəlli...\nTərəfdaşlarımızla münasibətlərimiz qarşılıqlı maraqlara əsaslanır\n24 yanvar 2020 21:11\nSabitlik şəraitində yaşayan Azərbaycan davamlı inkışafı ilə seçilən ölkədir\nSiyasətimiz konseptual xarakter daşıyır və ardıcıllıqla icra edilir\n23 yanvar 2020 10:22\n19 yanvar 2020 14:43\n17 yanvar 2020 19:37\n16 yanvar 2020 19:30


"İnterpol"un sabiq rəhbəri 13 il 6 ay azadlıqdan məhrum edilib » Etatist.com internet qəzeti\n"İnterpol"un sabiq rəhbəri 13 il 6 ay azadlıqdan məhrum edilib\nQərardan apelyasiya şikayəti verilməyib.\nRüşvət almaqda ittiham olunan “İnterpol”un sabiq rəhbəri Men Xunveya Çində məhkəmənin qərarı ilə 13 il 6 ay müddətinə azadlıqdan məhrum edilib.\nAPA-nın xəbərinə görə, bu barədə Çinin Mərkəzi televiziyası məlumat yayıb.\nQeyd edək ki, 2018-ci il sentyabrın 29-dan sonra Çində olan M. Xunveya ilə əlaqə kəsilib və Fransa hüquq-mühafizə orqanları araşdırmalara başlayıblar. Çin hakimiyyəti isə bəyan edib ki, M. Xunveya rüşvət almaqda şübhəli sayıldığı üçün saxlanılıb. M. Xunveya ötən il iyunun 20-də məhkəmədə 2 milyon dollar rüşvət aldığını etiraf edib. “İnterpol”un sabiq rəhbərinin həyat yoldaşı və iki övladı mayın 2-də Fransada siyasi sığınacaq alıb.\nCənubi Koreyanın sabiq prezidenti 15 il müddətinə həbs edilib\nCənubi Koreyanın sabiq prezidenti 24 il azadlıqdan məhrum edilib\nRusiyanın sabiq iqtisadi inkişaf naziri 8 il müddətinə azadlıqdan məhrum edilib


Azərbaycanda 60 nəfər araqdan zəhərlənib\nSpirtli içkilərdən zəhərlənmə ilə əlaqədar ay ərzində 4-5 nəfər Kliniki Tibbi Mərkəzin Toksikologiya şöbəsinə müraciət edir.\nMovqe.az xəbər verir ki, bu barədə azvision.az-a Klinik Tibbi Mərkəzin toksikologiya şöbəsinin müdiri, ölkənin baş toksikoloqu Azər Maqsudov bildirib. Onun sözlərinə görə, mərkəzə sərxoş halda müraciət edənlərin sayı daha çoxdur: "Belə ki, ay ərzində 10-15 nəfər sərxoş halla bağlı müraciət edir, onlar müayinə və müalicə edilib, evə buraxılır".\nBaş toksikoloq qeyd edib ki, bu il spirtli içkilərdən zəhərlənmə diaqnozu ilə 60-a yaxın şəxs mərkəzə müraciət edib. "Spirtli içkilərdən, əsasən araqdan zəhərlənmə ilə bağlı müraciətlər edilir. Arağın təsiri nəticəsində zəhərlənmə olur, qaraciyərin fəaliyyəti pozulur, ürəkbulanma, qusma, qarın ağrısı, baş gicəllənmə, mədə nahiyyəsində ağrılar meydana gəlir".\nA.Maqsudovun sözlərinə görə, bu il spirtli içkilərdən zəhərlənmə nəticəsində ölüm halı qeydə alınmayıb: "Keçən il bir nəfər araqdan zəhərlənmə ilə dünyasını dəyişmişdi. Bu il belə hadisə baş verməyib. Ümumilikdə isə keçən il spirtli içkilərdən zəhərlənmə ilə bağlı 52 nəfər mərkəzə müraciət etmişdi".


Lisey müdir müavini axtarır - iş elanları, vakansiyalar\nLisey müdir müavini axtarır\n18:10 - 12 Aprel 2022\nİşəgötürən: Türk Dünyası Atatürk Liseyi\nVakansiya: Müdir müavini\n-Liseyin işini, habelə onun quruluş bölmələri, işçiləri arasında daimi və təsirli qarşılıqlı əlaqələri təşkil etmək;\n-Müvafiq tədris müəssisələri, yaradıcılıq ittifaqları, idarə və təşkilatlarla əlaqə yaradır, birgə kütləvi tədbirlər keçirir;\n-Problemlər barədə bilavasitə liseyin rəhbərinə məlumat vermək;\n-Liseyin fəaliyyətinin cari və gələcək plan və proqramlarının tərtibatını təşkil etmək, onları Direktorun təsdiqinə təqdim etmək və Direktorun təsdiq etdiyi plan və proqramların yerinə yetirilməsini təmin etmək;\n-Liseyin Nizamnaməsinin tələblərinin, habelə Direktorun bütün qərarlarının yerinə yetirilməsini təmin etmək;\n-Liseyin fəaliyyətində qüvvədə olan qanunvericiliyə riayət olunmasını təmin etmək;\n-Vəzifəsi çərçivəsində Direktor tərəfindən ona tapşırılan digər vəzifələri yerinə yetirmək;\n-4-5 illik iş təcrübəsi (2 il direktor müavini kimi iş təcrübəsi, 3 ildən çox pedaqoji fəaliyyət);\n-Özünü daim inkişaf etdirmə və öyrənmə bacarığı;\n-Ciddi və məsuliyyətli.\n-İş günləri: 1-6 günlər, bazar günü istirahət;\n-Əmək haqqı müsahibə əsasında müəyyən olunacaq.\nMaraqlanan və uyğun namizədlərin CV-lərini mövzu hissəsində “Direktor müavini” qeyd etməklə yönləndirmələri xahiş olunur. Nəzərinizə çatdırmaq istəyirik ki, yalnız tələblərə uyğun olan namizədlərlə əlaqə saxlanılacaqdır.\nTel: (+994)12 310-39-22\nQuba Palace Hotel Spa şöbəsinin müdir müavini axtarır\nQuba Palace Hotel mətbəx şöbəsinin müdir müavini axtarır\n17 saat, 27 dəq\nQuba Palace Hotel təhlükəsizlik şöbəsinin müdir müavini axtarır\nQuba Palace Hotel qida və içki şöbəsinin müdir müavini axtarır\nQuba Palace Hotel təchizat şöbəsinin müdir müavini axtarır\nQuba Palace Hotel texniki işlər şöbəsinin müdir müavini axtarır\nQuba Palace Hotel rezervasiya şöbəsinin müdir müavini axtarır\n20 saat, 56 dəq\n21 saat, 46 dəq\n1 ay, 6 gün, 3 saat, 18 dəq\nBank of Baku bir neçə vakansiya elan edib\n1 ay, 3 həftə, 4 gün, 18 saat, 55 dəq\nBank of Baku Partnyorlarla iş və kampaniyaların təşkili şöbəsinin müdiri / şöbə müdirinin müavini ax...\n1 ay, 3 həftə, 5 gün, 22 saat, 58 dəq\nİstixana kompleksinin rəhbərinə müavin tələb olunur\n2 ay, 1 həftə, 18 saat, 23 dəq\nSupermarketə müdir və müdir müavini tələb olunur


Dekabrın 14-də Xaçmazda Quba-Xaçmaz Regional İnkişaf Mərkəzində İqtisadiyyat və Sənaye Nazirliyinin İqtisadi İslahatlar Elmi Tədqiqat İnstitutunun və İslam İnkişaf Bankının birgə təşkilatçılığı ilə “Yoxsulluğun azaldılması üçün islam mikromaliyyələşməsi” mövzusunda regional təlim öz işinə başlamışdır.\nTədbirdə İqtisadiyyat və Sənaye Nazirliyinin İqtisadi İslahatlar Elmi Tədqiqat İnstitutunun, İslam İnkişaf Bankının İslami Tədqiqatlar və Təlim İnstitutunun əməkdaşları, Qazaxıstan, Qırğızıstan, Tacikistan və Özbəkistandan olan mütəxəssislər və sahibkarlar iştirak edirlər.\nBakı Biznes Tədris Mərkəzinin əməkdaşı Məlahət Kazımova “Quba-Xaçmaz Regional İnkişaf Mərkəzində yaradılmış biznes inkubatorun fəaliyyəti” mövzusunda təqdimatla çıxış edərək, 2013-2015-ci illərdə biznes inkubatorların yaradılmasına dair regionlarda, xüsusilə Quba-Xaçmaz iqtisadi rayonunda görülmüş işlərdən bəhs etmişdir.\nDaha sonra “Yoxsulların ehtiyacı nədir?”, “Yoxsulluğun azaldılmasına islamı yanaşma” modulları üzrə məruzələr dinlənilmiş, praktiki vərdişlərin qazanılması üzrə tapşırıqların icrasına başlanılmışdır.\n5 gün davam edəcək təlimdə “İslami Mikromaliyyələşdirmə Sektorunun icmalı”, “Kommersiya üsulları və modellər”, “Donorların rolu: İslam İnkişaf Bankı İslami Mikromaliyyələşmə təşəbbüsləri” və s. modullar üzrə məruzələr dinləniləcək, təlimin yekunlarına dair qiymətləndirilmə aparılacaq, iştirakçılara sertifikatlar təqdim olunacaqdır.\nTəlim dekabrın 18-də başa çatacaqdır.


31 avqust 2014 il\nCəbarayıl rayonunun Mehdili kəndi yaxınlığında yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n30 avqust 2014 il\nErməni silahlı bölmələri dünən və bu gecə Ağdam rayonunun Novruzlu, Tərtər rayonunun Qızıl Oba kəndləri yaxınlığında və Füzuli rayonunun ərazisindəki adsız yüksəkliklərdə yerləşən mövqelərdən Silahlı Qüvvələrimizin mövqelərini atəşə tutublar. ***\n29 avqust 2014 il\nMüdafiə naziri bölük komandirlərinin şəxsi heyətlə iş üzrə müavinlərinin təkmilləşdirmə kursunun ilk məzunları ilə görüşüb\nAvqustun 29-da Azərbaycan Respublikasının Müdafiə naziri general-polkovnik Zakir Həsənov Silahlı Qüvvələrin Təlim və Tədris Mərkəzində şəxsi heyətlə iş üzrə bölük komandiri müavinlərinin təkmilləşdirmə kursunun ilk məzunları ilə görüşüb. Tədbir iştirakçılarını salamlayan nazir çıxışında orduda aparılan son islahatlardan, Silahlı Qüvvələrin şəxsi heyətinin döyüş və mənəvi-psixoloji tərbiyəsində qarşıda duran mühüm vəzifələrdən danışıb...............Davamı\nAğdam rayonunun Şuraabad, Tərtər rayonunun Qızıl Oba kəndləri yaxınlığında və Goranboy rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n28 avqust 2014 il\nMüdafiə nazirinin başçılıq etdiyi nümayəndə heyətinin Rumıniyaya səfəri başa çatıb\nGörüş zamanı iki ölkə arasında hərbi-texniki əməkdaşlığın perspektivləri barədə fikir mübadiləsi aparılıb.\nRumıniyanın müdafiə sənayesi şirkətlərinin imkanları barədə məlumat verilib..............Davamı\nATƏT-in fəaliyyətdə olan sədrinin şəxsi nümayəndəsinin mandatına uyğun olaraq, avqustun 29-da Tovuz rayonu Ağdam kəndinin yaxınlığındakı qoşunların təmas xəttində monitorinqin keçirilməsi planlaşdırılır. Monitorinqi Azərbaycan tərəfdə ATƏT-in fəaliyyətdə olan sədrinin şəxsi nümayəndəsi Anjey Kasprşik və səhra köməkçisi Piter Svedberq keçirəcəklər.\nErməni silahlı bölmələri dünən və bu gecə Ağdam rayonunun Sarıcalı, Mərzili, Goranboy rayonunun Tapqaraqoyunlu, Cəbrayıl rayonunun Mehdili, Füzuli rayonunun Qaraxanbəyli kəndləri yaxınlığında və adsız yüksəkliklərdə yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n27 avqust 2014 il\nAzərbaycan Respublikasının Müdafiə naziri Rumıniyada rəsmi səfərdədir\nƏvvəlcə rəsmi heyət Buxarest şəhərindəki "Tey Parkı - Heydər Əliyev Xiyabanı"nda Ümummilli Liderin büstünün önünə əklil və tər çiçəklər qoyaraq Ulu Öndərin əziz xatirəsinə yüksək hörmət və ehtiramlarını ifadə ediblər..............Davamı\nErməni silahlı bölmələri bu gecə Goranboy rayonunun Tapqaraqoyunlu və Ağdam rayonunun Baş Qərvənd kəndləri yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n26 avqust 2014 il\nAzərbaycan Respublikasının Müdafiə naziri Rumıniyaya rəsmi səfər edəcək\nSəfər çərçivəsində keçiriləcək görüşlərdə ikitərəfli hərbi əməkdaşlıq və qarşılıqlı maraq doğuran bir sıra məsələlərin müzakirə ediləcəyi planlaşdırılır. Səfər avqustun 28-dək davam edəcək.\nErməni silahlı bölmələri bu gecə Goranboy rayonunun Tapqaraqoyunlu kəndi yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n25 avqust 2014 il\nErməni silahlı bölmələri dünən və bu gecə Tərtər rayonunun Çiləbürt, Goranboy rayonunun Tapqaraqoyunlu kəndləri yaxınlığında və adsız yüksəkliklərdə yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n24 avqust 2014 il\nƏlahiddə Ümumqoşun Ordusunun və birliklərin hərbi hissələrinin ərazilərində təşkil edilmiş mərasimlərdə hərbi rituala uyğun olaraq döyüş bayrağı sıra meydanına gətirilib, Azərbaycan Respublikasının Dövlət himni oxunub və tədbir açıq elan edilib.\nSonra gənc əsgərlər təntənəli surətdə hərbi andı qəbul ediblər.............Davamı\nƏməkdar Artist Azərin hərbçilər qarşısında konsert proqramları ilə çıxış edib\nAzərbaycan Respublikasının Əməkdar Artisti Azərin Silahlı Qüvvələrin hərbi hissələrində keçirilən andiçmə mərasimi ərəfəsində Gəncə şəhərində yerləşən hərbi hissələrdə xidmət edən hərbi qulluqçular qarşısında konsert proqramı ilə çıxış edib. Konsertdə hərbi-vətənpərliyi tərənnüm edən mahnılar səsləndirilib. Konsertin sonunda maraqlı proqrama görə hərbiçilər adından Azərin xanıma təşəkkür bildirilib............... Davamı\nUkraynadan olan Azərbaycanın Milli Qəhrəmanının ailəsinə "Qızıl Ulduz" medalı təqdim olunub\nAnma mərasimləri əlamətdar günlərə təsadüf edirdi. Həmin gün Ukrayna ölkədəki gərgin vəziyyətə baxmayaraq dövlət bayrağı, Xarkov şəhərinin yaranması və müstəqillik günlərini qeyd edirdi............... Davamı\n23 avqust 2014 il\nBölmələrin sərəncamında olan mövcud silahlarla yanaşı tank əleyhinə idarə olunan raket komplekslərindən döyüş atışları hazırlığı üzrə taktiki məşqlər aparılır.............Davamı\nAvqustun 25-dən 28-dək Manama şəhərində (Bəhreyn) "Dəniz minalarına qarşı mübarizə tədbirləri üzrə beynəlxalq təlim-2014" yekun planlaşdırma konfransı, Ştrausberq şəhərində (Almaniya) kütləvi informasiya vasitələri ilə əlaqədar ekspert görüşü, avqustun 26-dan sentbyarın 13-dək isə Qrafenvör şəhərində (Almaniya) "Combined Endeavor-2014" təlimi keçiriləcək.\nErməni silahlı bölmələri dünən və bu gecə Goranboy rayonunun Tapqaraqoyunlu kəndi yaxınlığında və Cəbrayıl rayonunun ərazisindəki adsız yüksəkliklərdə yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n22 avqust 2014 il\nBelarusdan olan Azərbaycanın Milli Qəhrəmanının ailəsinə "Qızıl Ulduz" medalı təqdim olunub\nAzərbaycan Respublikasının Müdafiə naziri general-polkovnik Zakir Həsənovun əmri ilə nazirliyin zabiti polkovnik Abdulla Qurbani Belarus və Ukraynaya ezam olunub.\nAvqustun 21-də polkovnik A.Qurbani Belarus Respublikasının Slutsk şəhərində olub, Azərbaycan Respublikasının suverenliyi və ərazi bütövlüyü, dinc əhalinin təhlükəsizliyinin təmin edilməsində göstərdiyi şəxsi igidlik və rəşadətə görə Azərbaycanın Milli Qəhrəmanı adına layiq görülmüş mayor Anatoli Nikolayeviç Davidoviçin ailəsinə baş çəkib.................. Davamı\nErməni silahlı bölmələri bu gecə Ağdam rayonunun Şıxlar və Goranboy rayonunun Tapqaraqoyunlu kəndləri yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n21 avqust 2014 il\nMüdafiə naziri ABŞ Müdafiə Nazirliyinin Nəqliyyat komandanını qəbul edib\nAvqustun 21-də Azərbaycan Respublikasının Müdafiə naziri general-polkovnik Zakir Həsənov ABŞ Müdafiə Nazirliyinin Nəqliyyat komandanı general Paul Cozef Selvanın rəhbərlik etdiyi nümayəndə heyətini qəbul edib. Müdafiə naziri qonaqları salamlayaraq bölgədəki vəziyyət, Ermənistanın işğalçılıq siyasətinin davam etməsi, son zamanlar cəbhə bölgəsində baş verən atəşkəs rejiminin pozulması hallarının, düşmənin kəşfiyyat-təxribat basqınlarının sayının artması və bu təxribatların erməni silahlı bölmələri tərəfindən törədilməsi barədə onlara ətraflı məlumat verib............Davamı\nMüdafiə Nazirliyi bildirir ki, Silahlı Qüvvələrin hərbi texnikasının daşınması, əvəz edilərək yerlərinin dəyişdirilməsi planlı surətdə həyata keçirilir və bölmələrin döyüş tapşırığının yerinə yetirilməsi üçün tələb olunan daimi döyüş hazırlığı qabiliyyətinin saxlanılması məqsədini daşıyır.\nErməni silahlı bölmələri dünən Goranboy rayonunun Tapqaraqoyunlu kəndi yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n20 avqust 2014 il\nAvqustun 21-dən 23-dək Bakı şəhərində "Əməliyyat sonrası inteqrasiya" mövzusunda seminar keçiriləcək.\nErməni silahlı bölmələri dünən və bu gecə Ağdam rayonunun Yusifcanlı, Baş Qərvənd, Sarıcalı, Qaraqaşlı, Novruzlu, Goranboy rayonunun Tapqaraqoyunlu kəndləri yaxınlığında və Cəbrayıl rayonunun ərazisindəki adsız yüksəkliklərdə yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n19 avqust 2014 il\nAzərbaycan, Gürcüstan və Türkiyə Müdafiə nazirləri Naxçıvandakı N saylı hərbi hissədə olublar\nSonra hər üç ölkənin Müdafiə naziri Əlahiddə Ümumqoşun Ordusunun N saylı hərbi hissəsinə gedərək şəxsi heyət üçün yaradılmış şəraitlə tanış olublar............Davamı\nAvqustun 19-da Silahlı Qüvvələrin Təlim və Tədris Mərkəzində NATO–nun Brunssum şəhərindəki (Niderland Krallığı) Birləşmiş Komandanlığının mobil təlim qrupu tərəfindən "Əldə hazırlanan partlayıcı qurğular"la mübarizə mövzusunda təlimə başlanıb. Müdafiə Nazirliyinin mühəndis xidmətinin bir qrup zabiti üçgünlük təlim kursuna cəlb olunub. Təlimin ilk günü hərbi tərəfdaşlıq və digər mövzuların təqdimatı ilə yadda qalıb............Davamı\nMüdafiə Nazirliyi bildirir ki, bəzi kütləvi informasiya vasitələrində NATO-ya məxsus təyyarələrin Ukraynadakı separatçıları bombalaması məqsədilə yanacaq doldurulması üçün müxtəlif dövlətlərlə yanaşı guya Azərbaycan ərazisindəki aerodromlardan istifadə edilməsi haqqında yayılan və heç bir fakta söykənməyən məlumatların əsası yoxdur və bu kimi informasiyalar təxribat xarakteri daşıyır.\nGörüşdə nazirlər regionda cərəyan edən hərbi-siyasi vəziyyət və təhlükəsizlik məsələləri ətrafında fikir mübadiləsi aparıb və hərbi sahədə əməkdaşlıq üzrə bir sıra qarşılıqlı maraq doğuran məsələləri müzakirə ediblər............Davamı\nNaxçıvan Muxtar Respublikası Ali Məclisinin Sədri Vasif Talıbov Türkiyə və Gürcüstan respublikalarının müdafiə nazirləri ilə görüşmüşdür\nTürkiyə Cümhuriyyətinin milli müdafiə naziri İsmət Yılmaz və Gürcüstan Respublikasının müdafiə naziri İrakli Alasaniya Azərbaycan, Türkiyə və Gürcüstan müdafiə nazirlərinin üçtərəfli görüşündə iştirak etmək üçün Naxçıvan Muxtar Respublikasına səfərə gəlmişlər.\nAvqustun 18-də Naxçıvan Muxtar Respublikası Ali Məclisinin Sədri Vasif Talıbov Türkiyə Cümhuriyyətinin milli müdafiə naziri İsmət Yılmaz və Gürcüstan Respublikasının müdafiə naziri İrakli Alasaniya ilə görüşmüşdür.............Davamı\nGənc Heydərçilər Qusarda təşkil olunmuş yay düşərgəsində istirahət edirlər\nAvqustun 18-də Bakı şəhərindən yola salınan "Gənc Heydərçilər"i Qusar rayonunda "N" saylı hərbi hissəsinin məsul zabitləri qarşılayıblar. Təşkil olunmuş tədbirdə hərbi hissə komandanlığı tərəfindən yeniyetmələrin səmərəli istrahətinin keçirilməsi üçün hərtərəfli şəraitin yaradıldığı diqqətə çatdırılıb.\nHərbçilərlə yaxından təmasda olmaq, əsgərlərin gündəlik həyat və fəaliyyətləri, hərbi hissədəki şəraitlə, həmçinin hərbi hissənin döyüş texnikası və silahları ilə tanışlıq yeniyetmələrin gələcəkdə hərbi xidmətə daha yaxşı hazırlaşmasına, hərb peşəsinə olan marağın artmasına şərait yaradacaq, onlarda gələcəyin görkəmli hərbi sərkərdələri olmaq hissləri oyadacaqdır.................... Davamı\n19 avqust 2014 il Erməni silahlı bölmələri dünən və bu gecə Ağdam rayonunun Yusifcanlı, Goranboy rayonunun Tapqaraqoyunlu kəndləri yaxınlığında və Füzuli rayonunun ərazisindəki adsız yüksəkliklərdə yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. *** 18 avqust 2014 il\nAvqustun 18-də Azərbaycan, Gürcüstan və Türkiyənin Müdafiə nazirləri general-polkovnik Zakir Həsənov, cənab İrakli Alasaniya və cənab İsmət Yılmaz Naxçıvan şəhərinin mərkəzində ucaldılmış Azərbaycan xalqının Ümummilli Lideri Heydər Əliyevin abidəsi önünə gül dəstələri qoyaraq Heydər Əliyev muzeyini ziyarət ediblər.\nQonaqlar Şəhidlər xiyabanında ölkəmizin müstəqilliyi, ərazi bütövlüyü uğrunda şəhid olmuş vətəndaşlarımızın məzarlarını ziyarət edərək gül dəstələri qoyublar............Davamı\n18 avqust 2014 il\nAzərbaycan Respublikasının Müdafiə naziri Türkiyə Respublikasının Milli Müdafiə nazirini qəbul edib\nAvqustun 18-də Türkiyə Respublikasının Milli Müdafiə naziri cənab İsmət Yılmaz Azərbaycana rəsmi səfərə gəlib. Qonağı Naxçıvan beynəlxalq hava limanında Azərbaycan Respublikasının Müdafiə naziri general-polkovnik Zakir Həsənov qarşılayıb.\nSonra İ.Yılmazın rəhbərlik etdiyi nümayəndə heyətinin Naxçıvanda yerləşən Əlahiddə Ümumqoşun Ordusunun Qərargahında rəsmi qarşılanma mərəsimi keçirilib...............Davamı\nAvqustun 18-də Türkiyə Respublikasının Milli Müdafiə naziri cənab İsmət Yılmaz Azərbaycan, Gürcüstan və Türkiyə Müdafiə nazirləri arasında üçtərəfli formatda planlaşdırılan danışıqlarda iştirak etmək üçün Naxçıvan şəhərinə gəlib.\nTürkiyə Respublikasının Milli Müdafiə naziri cənab İsmət Yılmazın Naxçıvan şəhərinə səfəri avqustun 19-dək davam edəcək.\nAzərbaycan Respublikasının Müdafiə naziri Gürcüstanın Müdafiə nazirini qəbul edib\nAvqustun 18-də Azərbaycan Respublikasının Müdafiə naziri general-polkovnik Zakir Həsənov ölkəmizə rəsmi səfərə gələn Gürcüstanın Müdafiə naziri cənab İrakli Alasaniyanı qəbul edib.\nİ.Alasaniyanın rəhbərlik etdiyi nümayəndə heyətinin Naxçıvanda yerləşən Əlahiddə Ümumqoşun Ordusunun Qərargahı qarşısında rəsmi qarşılanma mərəsimi keçirilib. Hər iki ölkənin dövlət bayrağının dalğalandığı meydanda Gürcüstan Müdafiə nazirinin şərəfinə fəxri qarovul dəstəsi düzülüb................Davamı\nAvqustun 18-də Azərbaycan Respublikasının Müdafiə naziri general-polkovnik Zakir Həsənov və Gürcüstanın Müdafiə naziri cənab İrakli Alasaniya Azərbaycan, Gürcüstan və Türkiyə Müdafiə nazirləri arasında üçtərəfli formatda planlaşdırılan danışıqlarda iştirak etmək üçün Naxçıvan şəhərinə gəlmişlər.\nQusarda uşaqlar üçün hərbi vətənpərvərlik düşərgəsi fəaliyyətə başlayıb\nMüdafiə Nazirliyi və Səbail rayon İcra Hakimiyyətinin birgə təşkilatçılığı ilə keçiriləcək düşərgəyə Qarabağ müharibəsi veteranlarının, şəhid ailələrinin, valideyn himayəsindən məhrum olmuş, kimsəsiz və aztəminatlı ailələrin 10-15 yaşlı 100-ə yaxın oğlan uşağı seçilərək cəlb olunub..............Davamı\n18 avqust 2014 il Erməni silahlı bölmələri bu gecə Füzuli rayonunun Qorqan və Goranboy rayonunun Tapqaraqoyunlu kəndləri yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n17 avqust 2014 il\nErməni silahlı bölmələri dünən və bu gecə Ağdam rayonunun Cəvahirli, Kəngərli, Tərtər rayonunun Çiləbürt və Goranboy rayonunun Tapqaraqoyunlu kəndləri yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n16 avqust 2014 il\nTəlimin ssenarisinə əsasən hava məkanını pozan şərti düşmən aşkarlanaraq, onun haqqında informasiya döyüşü idarəetmə məntəqəsinə çatdırılıb. Hava hədəfləri izlənməyə götürülüb, S-300 PMU və S-125 2TM tipli zenit raket komplekslərinin şərti atəş zərbələri ilə şərti düşmən dərhal məhv edilib................Davamı\nAzərbaycan, Gürcüstan və Türkiyə Müdafiə nazirlərinin Naxçıvanda görüşü planlaşdırılır\nMüdafiə naziri general-polkovnik Zakir Həsənovun rəsmi dəvətilə avqustun 18-də Gürcüstanın Müdafiə naziri cənab İrakli Alasaniya və Türkiyə Respublikasının Milli Müdafiə naziri cənab İsmət Yılmazın Azərbaycan Respublikasına rəsmi səfəri planlaşdırılır.\nSəfər çərçivəsində Naxçıvan şəhərində Müdafiə nazirlərinin Muxtar Respublikanın Ali Məclisinin sədri cənab Vasif Talıbovla görüşü, o cümlədən, nazirlər arasında təkbətək və üçtərəfli formatda danışıqlar, Əlahiddə Ümumqoşun Ordusunun hərbi hissələrinin, Naxçıvanda yerləşən tarixi və mədəni abidələrin ziyarət olunması və bir sıra digər tədbirlər nəzərdə tutulub.\nBakı şəhərində avqustun 18-dən 20-dək "Əməliyyat İmkanları Konsepsiyası tibb bölməsinin inkişaf etdirilməsi" mövzusunda seminar və avqustun 22-dək "Əldə hazırlanmış partlayıcı qurğularla mübarizə" mövzusunda təlim kursu keçiriləcək.\nErməni silahlı bölmələri dünən və bu gecə Ağdam rayonunun Yusifcanlı, Şıxlar və Goranboy rayonunun Tapqaraqoyunlu kəndləri yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n15 avqust 2014 il\nMüdafiə Nazirliyinə ünvanlanan müraciətlərin xülasəsi\nSon vaxtlar erməni kəşfiyyat-təxribat qruplarının qarşısının alınmasında Azərbaycan Ordusunun əsgər və zabitlərinin göstərdikləri hünər və şücaət ölkə ictimaiyyəti tərəfindən dərin rəğbətlə qarşılanır. Cəmiyyətimizin müxtəlif təbəqələrinin nümayəndələri şəhidlərimizin dəfn mərasimlərində yaxından iştirak edir, Vətənimizin ərazi bütövlüyü uğrunda həlak olan hərbçilərimizin xatirələrinə öz ehtiramlarını bildirirlər. ...............Davamı\nAvqustun 15-də Azərbaycan Respublikasının Müdafiə naziri general-polkovnik Zakir Həsənov ATƏT-in fəaliyyətdə olan sədrinin şəxsi nümayəndəsi Anjey Kasprşiki qəbul edib.\nErməni silahlı bölmələri bu gecə Ağdam rayonunun Yusifcanlı və Şuraabad kəndləri yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n14 avqust 2014 il\nHərbi Hava Qüvvələri hava hücumundan müdafiə qoşunlarının təlimləri davam edir\nMüdafiə naziri general-polkovnik Zakir Həsənovun bilavasitə rəhbərliyi ilə keçirilən təlimlərin əsas məqsədi şəxsi heyət tərəfindən döyüş tapşırığının düzgün yerinə yetirilməsinin müəyyən edilməsi, hərəkətdə olan qoşun qruplaşmalarının, mühüm hərbi və mülki obyektlərin hava zərbələrindən mühafizəsinin təşkil olunmasıdır....................Davamı\nAvqustun 14-də Silahlı Qüvvələrin Təlim və Tədris Mərkəzində Azərbaycan Respublikasının müstəqilliyinin, ərazi bütövlüyünün qorunub saxlanılmasında xüsusi xidmətlərinə, xidməti vəzifələrini və hərbi hissənin qarşısında qoyulmuş tapşırıqları yerinə yetirərkən fərqləndiklərinə görə Azərbaycan Respublikası Prezidentinin Sərəncamı ilə ölümlərindən sonra təltif edilmiş Silahlı Qüvvələrin hərbi qulluqçularının ailələrinə döyüş medalları təqdim edilib.....................Davamı\nErməni silahlı bölmələri bu gecə Ağdam rayonunun Cəvahirli və Tərtər rayonunun Çaylı kəndləri yaxınlığında yerləşən mövqelərdən Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n13 avqust 2014 il\nHərbi Hava Qüvvələri hava hücumundan müdafiə qoşunlarının təlimləri başlayıb\nTəlimlər zamanı qoşunların yüksək döyüş hazırlığı dərəcəsinə gətirilməsi, mühüm dövlət və hərbi obyektlərin, quru qoşunları qruplaşmalarının hücumda və müdafiədə mühafizəsi üzrə hava hücumundan müdafiə qoşunlarının fəaliyyəti və digər məsələlər məşq etdiriləcəkdir.\nTəlimlərdə həmçinin aeorodinamik, eləcə də qanadlı və ballistik raketləri imitasiya edən təlim hədəflərinə döyüş atışları həyata keçiriləcəkdir.\nErməni silahlı bölmələri dünən və bu gecə Ağdam rayonunun Yusifcanlı, Cəvahirli, Goranboy rayonunun Tapqaraqoyunlu kəndləri yaxınlığında və adsız yüksəkliklərdə yerləşən mövqelərdən də Silahlı Qüvvələrimizin mövqelərini atəşə tutublar. Düşmən cavab atəşi ilə susdurulub. ***\n12 avqust 2014 il\nAzərbaycan Respublikasının Müdafiə naziri Serbiya Respublikasının Müdafiə nazirini qəbul edib\nB.Qaşiçin rəhbərlik etdiyi nümayəndə heyəti əvvəlcə Fəxri xiyabanda Ümumilli Lider Heydər Əliyevin və Zərifə xanım Əliyevanın, sonra Şəhidlər xiyabanında ölkəmizin müstəqilliyi, ərazi bütövlüyü uğrunda şəhid olmuş vətəndaşlarımızın məzarlarını ziyarət edərək əklillər və gül dəstələri qoyublar....................Davamı\nAzərbaycan Respublikası Silahlı Qüvvələrinin nümayəndələri avqustun 13-dən 17-dək Moskva şəhərində (Rusiya) "Maşınqayırma texnologiyaları-2014" 3-cü beynəlxalq forumunda və "Oboronekspo-2014" sərgisində iştirak edəcəklər.\nMüdafiə Nazirliyi bildirir ki, cəbhənin müxtəlif istiqamətlərində sutka ərzində atəşkəs rejimi ümumilikdə 16 dəfə pozulub.\nAğdam rayonunun Mərzili, Yusifcanlı, Sarıcalı, Kəngərli, Füzuli rayonunun Qaraxanbəyli, Aşağı Seyidəhmədli, Tərtər rayonunun Göyarx, Goranboy rayonunun Tapqaraqoyunlu kəndləri yaxınlığında yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n11 avqust 2014 il\nMüdafiə Nazirliyi bildirir ki, Xocalının, Dağlıq Qarabağın digər kənd və qəsəbələrində, o cümlədən, onun ətrafındakı yeddi rayonun yaşayış məntəqələrində törətdiyi cinayətlərdə günahsız insanların qanına əli batmış bu cani ən yaxın zamanda Azərbaycan xalqı və beynəlxalq ədalət məhkəməsi qarşısında bütün məsuliyyəti ilə mütləq cavab verəcəkdir...............Davamı\nSerbiya Respublikasının Müdafiə naziri ölkəmizə rəsmi səfərə gələcək\nAvqustun 11-də Serbiya Respublikasının Müdafiə naziri cənab Bratislav Qaşiç Azərbaycan Respublikasına rəsmi səfərə gələcək.\nCənab B.Qaşiçin rəhbərlik etdiyi nümayəndə heyətinin Silahlı Qüvvələrin Hərbi Akademiyası və Silahlı Qüvvələrin Təlim və Tədris Mərkəzi ilə tanışlığı gözlənilir.\nSilahlı Qüvvələrin Baş Qərargah rəisi cəbhə bölgəsindədir\nNoyemberyan rayonunun Voskepar və İcevan rayonunun Berkaber kəndlərində yerləşən mövqelərdən Qazax rayonunun Aşağı Əskipara, Quşçuayrım və Qızılhacılı kəndlərində yerləşən mövqelərimiz də atəşə məruz qalıb. Ağdam rayonunun Şuraabad, Qaraqaşlı, Şıxlar, Sarıcalı, Cəvahirli, Tərtər rayonunun Çiləbürt, Göyarx, Goranboy rayonunun Tapqaraqoyunlu kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n10 avqust 2014 il\nBeynəlxalq Qızıl Xaç Komitəsinin (BQXK) Ermənistandakı nümayəndəliyi əməkdaşlarının nəzarəti altında Ermənistan-Azərbaycan dövlət sərhəddi yaxınlığındakı erməni yaşayış məntəqələrində hümanitar tədbirlərin görülməsi zamanı atəşkəsin pozulmayacağı barədə zəmanət verilməsi ilə əlaqədar Azərbaycan tərəfinə xahişlə müraciət etmişdi.\nAzərbaycan beynəlxalq hüquq normalarına və hümanitar qaydalara riayət etmək şərtilə bu işlərin görülməsi məqsədilə BQXK-nin əməkdaşlarına şərait yaradılmasını anlayışla qarşılayır...............Davamı\nAvqustun 9-da erməni silahlı bölmələrinin atəşkəsi pozması nəticəsində saat 22.30 radələrində Ermənistan-Azərbaycan sərhəddinin Tovuz rayonu ərazisində, qoşunların təmas xəttində, Silahlı Qüvvələrimizin 1995-ci il təvəllüdlü, Ağsu rayonundan hərbi xidmətə çağırılmış əsgər Fətəlizadə Rüfət Nazim oğlu düşmən tərəfindən açılan atəş nəticəsində şəhid olub. Müdafiə Nazirliyinin rəhbərliyi şəhidin ailəsinə və yaxınlarına dərin hüznlə başsağlığı verir və səbr diləyir!\nİcevan rayonunun ərazisindəki adsız yüksəkliklərdə, Vozaşen, Berkaber və Paravakar, Noyemberyan rayonunun Şavarşavan və Voskepar kəndlərində yerləşən mövqelərdən Qazax rayonunun ərazisindəki adsız yüksəkliklərdə, Qızılhacılı, Aşağı Əskipara və Ağstafa rayonunun Köhnəqışlaq kəndlərində yerləşən mövqelərimiz də atəşə məruz qalıb. Ağdam rayonunun Mərzili, Yusifcanlı, Şuraabad, Şıxlar, Baş Qərvənd, Tərtər rayonunun Çiləbürt, Göyarx, Qızıl Oba, Füzuli rayonunun Aşağı Veysəlli, Goranboy rayonunun Tapqaraqoyunlu, Xocavənd rayonunun Kuropatkino kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n9 avqust 2014 il\nMüdafiə Nazirliyi bildirir ki, cəbhənin müxtəlif istiqamətlərində sutka ərzində atəşkəs rejimi ümumilikdə 97 dəfə pozulub.\nAğdam rayonunun Mərzili, Yusifcanlı, Şuraabad, Şıxlar, Füzuli rayonunun Horadiz, Qaraxanbəyli, Aşağı Veysəlli, Aşağı Seyidəhmədli, Aşağı Əbdürrəhmanlı, Tərtər rayonunun Çiləbürt, Göyarx, Goranboy rayonunun Tapqaraqoyunlu, Cəbrayıl rayonunun Mehdili kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n8 avqust 2014 il\nMüdafiə naziri yaralı hərbi qulluqçularla görüşüb\nƏvvəlcə nazirliyin rəhbər heyəti xalqımızın ümummilli lideri Heydər Əliyevin hospitalın həyətində ucaldılmış abidəsini ziyarət edərək önünə gül dəstələri qoyublar....................Davamı\nAzərbaycanda akkreditə olunmuş xarici dövlətlərin hərbi attaşeləri cəbhədəki son vəziyyətlə bağlı məlumatlandırılıb\nAvqustun 8-də Müdafiə Nazirliyinin Beynəlxalq Hərbi Əməkdaşlıq İdarəsində ölkəmizdə akkreditə olunmuş xarici dövlətlərin hərbi attaşelərinin iştirakı ilə tədbir keçirilib.\nBeynəlxalq Hərbi Əməkdaşlıq İdarəsinin rəisi general-mayor Ramiz Nəcəfov və Mətbuat Xidmətinin rəisi polkovnik Vaqif Dərgahlı Ermənistan-Azərbaycan qoşunlarının təmas xəttində son zamanlar yaranan gərginliklə bağlı tədbir iştirakçılarına ətraflı məlumat verərək onları atəşkəsin pozulması, düşmənin müdafiənin ön xəttinə etdiyi basqın cəhdlərinin səbəbləri və nəticələri barədə obyektiv informasiya ilə təmin etmişlər.\nSonda tədbir iştirakçılarının sualları ətraflı cavablandırılıb...................Davamı\nAvqustun 8-də səhər saatlarında dəstənin ələ keçirilmiş üzvü Karen Petrosyan qəflətən naməlum səbəbdən dünyasını dəyişib. İlkin ehtimala görə K.Petrosyanın ölümünə kəskin ürək-ağciyər çatışmazlığı, kəskin miokardial çatışmazlıq səbəb olub. Hazırda Müdafiə Nazirliyi Məhkəmə Tibbi Ekspertiza və Patoloji Anatomiya Mərkəzinin Gəncə regional bölməsinin ekspertləri ölümün səbəblərini dəqiqləşdirir.\nErmənistan Müdafiə nazirinə cavab\nErmənistan tərəfindən Mingəçevir Su Elektrik Stansiyasına qarşı hər hansı təxribat cəhdləri baş verərsə erməni xalqı bilməlidir ki, bunun cavabı onlar üçün daha acınacaqlı olacaqdır. Müdafiə Nazirliyi bəyan edir ki, raketləri Ermənistan Respublikası istiqamətində tuşlanmış ordumuz düşmən ölkənin paytaxtı İrəvan şəhərini belə yerlə yeksan etmək əmrini icra etməyə hazırdır.\nErməni silahlı bölmələri dünən və bu gecə Ermənistan Respublikasının Berd rayonunun ərazisindəki adsız yüksəkliklərdə, Ayqepar və Çinari kəndlərində yerləşən mövqelərdən Tovuz rayonunun Muncuqlu, Əlibəyli, Koxanəbi və Ağbulaq kəndlərində yerləşən mövqelərimizi atəşə tutublar.\nİcevan rayonunun ərazisindəki adsız yüksəkliklərdə və Noyemberyan rayonunun Voskepar kəndində yerləşən mövqelərdən Qazax rayonunun ərazisindəki adsız yüksəkliklərdə və Aşağı Əskipara kəndində yerləşən mövqelərimiz də atəşə məruz qalıb. Ağdam rayonunun Yusifcanlı, Mərzili, Şuraabad, Baş Qərvənd, Qaraqaşlı, Tərtər rayonunun Göyarx, Çaylı, Qızıl Oba, Füzuli rayonunun Aşağı Seyidəhmədli, Aşağı Əbdürrəhmanlı, Qorqan, Qaraxanbəyli, Goranboy rayonunun Tapqaraqoyunlu, Xocavənd rayonunun Kuropatkino, Cəbrayıl rayonunun Mehdili kəndləri yaxınlığında və adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n7 avqust 2014 il\nMüdafiə Nazirliyi bildirir ki, bu gün saat 13.30 radələrində Tovuz rayonunun ərazisində ermənilərin kəşfiyyat-diversiya qrupu qoşunların təmas xəttini keçməyə cəhd göstərib. Müdafiənin ön xəttində yerləşən bölmələrimizin sayıqlığı nəticəsində düşmənin bu cəhdinin qarşısı alınıb. Aşkar olunan qrup yaxın məsafəyə buraxıldıqdan sonra dəstənin zərərsizləşdirilməsi istiqamətində tədbirlərə başlanıb..............Davamı\nAzərbaycan Respublikasının Müdafiə naziri Latviya Respublikasının Müdafiə nazirini qəbul edib\nAvqustun 7-də Azərbaycan Respublikasının Müdafiə naziri general-polkovnik Zakir Həsənov ölkəmizdə rəsmi səfərdə olan Latviya Respublikasının Müdafiə naziri cənab Raymonds Veyonisi qəbul edib.\nR.Veyonisin rəhbərlik etdiyi nümayəndə heyəti əvvəlcə Fəxri xiyabanda Ümumilli lider Heydər Əliyevin və Zərifə xanım Əliyevanın məzarlarını, sonra Şəhidlər xiyabanında ölkəmizin müstəqilliyi, ərazi bütövlüyü uğrunda şəhid olmuş vətəndaşlarımızın məzarlarını ziyarət edərək əklillər və gül dəstələri qoyublar..................Davamı\nNoyemberyan rayonunun ərazisindəki adsız yüksəkliklərdə, Barekamavan, Dovex, İcevan rayonunun Berkaber kəndlərində yerləşən mövqelərdən Qazax rayonunun ərazisindəki adsız yüksəkliklərdə, Qaymaqlı, Kəmərli və Qızılhacılı kəndlərində yerləşən mövqelərimiz də atəşə məruz qalıb. Ağdam rayonunun Yusifcanlı, Şıxlar, Sarıcalı, Kəngərli, Mərzili, Cəvahirli, Tərtər rayonunun Göyarx, Çaylı, Çiləbürt, Qızıl Oba, Füzuli rayonunun Aşağı Seyidəhmədli, Aşağı Əbdürrəhmanlı, Goranboy rayonunun Tapqaraqoyunlu, Xocavənd rayonunun Kuropatkino kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n6 avqust 2014 il\nBütün hava məkanı Hərbi Hava Qüvvələrimizin tam nəzarəti altındadır\nMüdafiə Nazirliyi bildirir ki, ölkəmizin bütün hava məkanı Hərbi Hava Qüvvələrimizin tam nəzarəti altındadır. Beynəlxalq qanunlar və Beynəlxalq Mülki Aviasiya Təşkilatının qərarlarına əsasən işğal olunmuş ərazilər üzərində bütün aviauçuşlara qadağa qoyulduğundan bu ərazilərdə həyata keçirilən razılaşdırılmamış uçuşlar ölkəmizin hava sərhədlərinin pozulması kimi qiymətləndiriləcək. Hava sərhədlərimizi pozanlara qarşı zərbə endirmək üçün Azərbaycan Hərbi Hava Qüvvələri ən müasir vasitələrə malikdir. Belə hal baş verərdikdə həmin hava hədəfləri Azərbaycan Respublikasının hərbi aviasiyası və hava hücumundan müdafiə sistemləri tərəfindən dərhal məhv ediləcəkdir.\nLatviya Respublikasının Müdafiə naziri ölkəmizə rəsmi səfərə gələcək\nAvqustun 7-də Latviya Respublikasının Müdafiə naziri cənab Raymonds Veyonis Azərbaycan Respublikasına rəsmi səfərə gələcək.\nCənab R.Veyonisin rəhbərlik etdiyi nümayəndə heyətinin Silahlı Qüvvələrin Hərbi Akademiyası, H.Əliyev adına Azərbaycan Ali Hərbi Məktəbi və Silahlı Qüvvələrin Təlim və Tədris Mərkəzi ilə tanışlığı gözlənilir.\nHərbi Hava Qüvvələrinin hərbi hissəsində milli qəhrəmanların xatirəsi anılıb\nAvqustun 6-da Hərbi Hava Qüvvələrinin hərbi hissəsində milli qəhrəmanlar Zakir Məcidov, Ruslan Polovinka və Cavanşir Rəhimovun xatirəsinə həsr olunmuş tədbir keçirilib.\nTədbirdə Müdafiə Nazirliyinin, ictimaiyyətin nümayəndələri, veteranlar və milli qəhrəmanların ailə üzvləri iştirak ediblər. Tədbir iştirakçıları Azərbaycanın ərazi bütövlüyü uğurunda şəhid olmuş hərbi təyyarəçilərin xatirəsinə hərbi hissənin ərazisində ucaldılan abidənin önünü əklil və gül dəstələri qoyublar. Ölkəmizin azadlığı və suverenliyi naminə canlarından keçmiş Vətən övladlarının xatirəsi bir dəqiqəlik sükutla yad edilib................... Davamı\nİcevan rayonunun ərazisindəki adsız yüksəkliklərdə, Vozaşen, Berkaber və Paravakar, Noyemberyan rayonunun Barekamavan, Dovex və Şavarşavan kəndlərində yerləşən mövqelərdən Qazax rayonunun ərazisindəki adsız yüksəkliklərdə, Qaymaqlı, Kəmərli, Fərəhli, Qızılhacılı və Ağstafa rayonunun Köhnəqışlaq kəndlərində yerləşən mövqelərimiz də atəşə məruz qalıb. Ağdam rayonunun Yusifcanlı, Şıxlar, Baş Qərvənd, Sarıcalı, Kəngərli, Füzuli rayonunun Qorqan, Qaraxanbəyli, Aşağı Veysəlli, Aşağı Seyidəhmədli, Aşağı Əbdürrəhmanlı, Tərtər rayonunun Göyarx, Çaylı, Çiləbürt, Qızıl Oba, Goranboy rayonunun Tapqaraqoyunlu, Cəbrayıl rayonunun Mehdili kəndləri yaxınlığında və Xocavənd rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n5 avqust 2014 il\nNoyemberyan rayonunun Barekamavan, Dovex və Voskevan, İcevan rayonunun ərazisindəki adsız yüksəkliklərdə, Vozaşen, Berkaber və Paravakar kəndlərində yerləşən mövqelərdən Qazax rayonunun Kəmərli, Qaymaqlı, Qızılhacılı və Ağstafa rayonunun Köhnəqışlaq kəndlərində yerləşən mövqelərimiz də atəşə məruz qalıb. Ağdam rayonunun Mərzili, Yusifcanlı, Şuraabad, Şıxlar, Baş Qərvənd, Füzuli rayonunun Horadiz, Qorqan, Qaraxanbəyli, Aşağı Veysəlli, Aşağı Seyidəhmədli, Aşağı Əbdürrəhmanlı, Tərtər rayonunun Çiləbürt, Qızıl Oba, Goranboy rayonunun Tapqaraqoyunlu, Xocavənd rayonunun Kuropatkino, Cəbrayıl rayonunun Mehdili kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n4 avqust 2014 il\nDöyüş bölgəsində yerləşən hərbi hissələrə, müdafiənin ön xəttindəki bölmələrə baş çəkən Müdafiə naziri mövcud vəziyyətlə tanış olunub, döyüş növbətçiliyi aparan şəxsi heyətlə görüşüb. Müdafiə naziri düşmənin kəşfiyyat-təxribat qruplarının müxtəlif istiqamətlərdə mövqelərimizə basqın etmək cəhdlərinin qarşısını almış, fərdi fədakarlıq və şücaət nümunələri göstərmiş hərbi qulluqçulara medal və qiymətli hədiyyə təqdim edib.....................Davamı\nYaralı əsgərimiz vəfat edib\nKədər hissi ilə bildiririk ki, həkimlərin səylərinə baxmayaraq düşmənin kəşfiyyat-təxribat qrupunun müdafiənin ön xəttində yerləşən mövqelərimizdəki postlara basqını cəhdinin qarşısını alarkən ağır yaralanmış əsgər Qarazadə Anar Vidadi oğlunun həyatını təəssüf ki, xilas etmək mümkün olmayıb. Müdafiə naziri general-polkovnik Zakir Həsənovun əmri ilə əsgər Qarazadə Anar Vidadi oğlu ölümündən sonra "Hərbi xidmətdə fərqlənməyə görə" 3-cü dərəcəli medalı ilə təltif edilib.\nMüdafiə naziri şəhidin ailəsinə və yaxınlarına dərin hüznlə başsağlığı verir və səbr diləyir!\nSilahlı Qüvvələrimizin nümayəndələri beynəlxalq konfransda iştirak edəcək\nAvqustun 5-i və 6-da İslamabad şəhərində (Pakistan) AMAN-15 təliminin ilkin planlaşdırma konfransı keçiriləcək.\nNoyemberyan rayonunun Barekamavan, Şavarşavan, Dovex və Voskevan, İcevan rayonunun ərazisindəki adsız yüksəkliklərdə, Vozaşen, Berkaber və Paravakar kəndlərində yerləşən mövqelərdən Qazax rayonunun ərazisindəki adsız yüksəkliklərdə, Fərəhli, Kəmərli, Quşçuayrım, Qaymaqlı, Məzəm, Qızılhacılı və Ağstafa rayonunun Köhnəqışlaq kəndlərində yerləşən mövqelərimiz də atəşə məruz qalıb. Ağdam rayonunun Mərzili, Yusifcanlı, Şuraabad, Qaraqaşlı, Şıxlar, Baş Qərvənd, Sarıcalı, Kəngərli, Cəvahirli, Nəmirli, Füzuli rayonunun Horadiz, Qorqan, Qaraxanbəyli, Aşağı Veysəlli, Aşağı Seyidəhmədli, Aşağı Əbdürrəhmanlı, Tərtər rayonunun Çiləbürt, Çaylı, Qızıl Oba, Göyarx, Seysulan, Goranboy rayonunun Tapqaraqoyunlu, Gülüstan, Xocavənd rayonunun Kuropatkino, Cəbrayıl rayonunun Mehdili kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n3 avqust 2014 il\nSon günlər Müdafiə Nazirliyinin ünvanına keçmiş döyüşçülər, müharibə veteranları, o cümlədən, cəbhəyanı bölgələrdə yaşayan sakinlərdən düşməni məhv edərək torpaqlarımızın işğaldan azad edilməsi məqsədilə Silahlı Qüvvələrimizin şəxsi heyətinə dəstək olduqlarını ifadə edən çoxsaylı müraciətlər daxil olur. Vətəndaşlarımızın bu cür çağırışları şəxsi heyət üçün mənəvi dayaq, orduda gələcəkdə xidmət edəcək gənclər üçün əvəzolunmaz nümunə və Vətən üçün böyük bir şərəfdir.\nMüdafiə naziri şəhidləri təltif edib\nMüdafiə naziri general-polkovnik Zakir Həsənovun 3 avqust 2014-cü il tarixli əmrinə əsasən "Azərbaycan Respublikasının "Hərbi xidmətdə fərqlənməyə görə" medalı haqqında" Əsasnaməyə müvafiq olaraq, aşağıda adları göstərilən hərbi qulluqçular ölümündən sonra "Hərbi xidmətdə fərqlənməyə görə" 3-cü dərəcəli medal ilə təltif ediliblər..............Davamı\nNoyemberyan rayonunun Barekamavan, Şavarşavan, Dovex və Voskevan, İcevan rayonunun ərazisindəki adsız yüksəkliklərdə, Vozaşen, Berkaber və Paravakar kəndlərində yerləşən mövqelərdən Qazax rayonunun ərazisindəki adsız yüksəkliklərdə, Fərəhli, Kəmərli, Quşçuayrım, Qaymaqlı, Məzəm, Qızılhacılı və Ağstafa rayonunun Köhnəqışlaq kəndlərində yerləşən mövqelərimiz də atəşə məruz qalıb. Ağdam rayonunun Mərzili, Yusifcanlı, Şuraabad, Qaraqaşlı, Şıxlar, Baş Qərvənd, Sarıcalı, Kəngərli, Nəmirli, Füzuli rayonunun Horadiz, Qorqan, Qaraxanbəyli, Aşağı Veysəlli, Aşağı Seyidəhmədli, Aşağı Əbdürrəhmanlı, Tərtər rayonunun Çiləbürt, Çaylı, Qızıl Oba, Göyarx, Seysulan, Goranboy rayonunun Tapqaraqoyunlu, Gülüstan, Xocavənd rayonunun Kuropatkino, Cəbrayıl rayonunun Mehdili kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n2 avqust 2014 il\nSilahlı Qüvvələrin Baş Klinik Hospitalının Təxirəsalınmaz cərrahiyyə bölməsinin rəisi tibb xidməti polkovnik-leytenantı Zirəddin Abbasovun açıqlaması\nSon günlər cəbhə bölgəsində baş verən hadisələrlə əlaqədar olaraq Müdafiə naziri general-polkovnik Zakir Həsənovun göstərişi ilə Silahlı Qüvvələrin Baş Klinik Hospitalının aparıcı mütəxəssisləri bölgələrə ezam olunublar. Yaralılara müvafiq tibbi yardım göstərilib. İxtisaslaşdırılmış yardıma ehtiyacı olanlar müasir tibbi avadanlıqlarla, o cümlədən, həkim briqadası ilə təmin olunmuş sanitar-aviasiya ilə Silahlı Qüvvələrin Baş Klinik Hospitalına təxliyə olunub. Hospitala daxil olan yaralılara ixtisaslaşdırılmış yardım göstəriləndən sonra müvafiq bölmələrə yerləşdirilib.\nHazırda hospitalda olan yaralıların heç birinin həyati təhlükəsi yoxdur. Onların müalicəsi Müdafiə nazirinin tam nəzarəti altındadır.\nErməni kəşfiyyat-təxribat qrupunun basqın cəhdinin qarşısı alınıb\nSilahlı Qüvvələrimizin bölmələrinin hərbi qulluqçularının göstərdiyi şücaəti nəticəsində düşmənin cəhdinin qarşısı qətiyyətlə alınıb. Düşmən itki verərək geri çəkilməyə məcbur edilib.\nDüşmən təxribatı zamanı, onun hücumunun qarşısını alarkən Silahlı Qüvvələrimizin bölmələri itki verib..............Davamı\n2 avqust 2014 il Müdafiə Nazirliyi bildirir ki, cəbhənin müxtəlif istiqamətlərində sutka ərzində atəşkəs rejimi ümumilikdə 73 dəfə pozulub.\nErməni silahlı bölmələri dünən və bu gecə Ermənistan Respublikasının Berd rayonunun ərazisindəki adsız yüksəkliklərdə, Çinari, Ayqepar və Mosesqex kəndlərində yerləşən mövqelərdən Tovuz rayonunun Muncuqlu, Qaralar, Koxanəbi, Ağdam, Əlibəyli kəndlərində, Noyemberyan rayonunun Barekamavan kəndində yerləşən mövqelərdən Qazax rayonunun Kəmərli kəndində yerləşən mövqelərimizi atəşə tutublar.\nKrasnoselsk rayonu ərazisindəki adsız yüksəkliklərdə yerləşən mövqelərdən Gədəbəy rayonu ərazisindəki adsız yüksəkliklərdə yerləşən mövqelərimiz də atəşə məruz qalıb. Ağdam rayonunun Yusifcanlı, Şıxlar, Baş Qərvənd, Sarıcalı, Cəvahirli, Kəngərli, Tərtər rayonunun Çiləbürt, Qızıl Oba, Füzuli rayonunun Qaraxanbəyli, Aşağı Veysəlli, Aşağı Seyidəhmədli, Goranboy rayonunun Tapqaraqoyunlu, Cəbrayıl rayonunun Mehdili kəndləri yaxınlığında və Göygöl rayonunun ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub. ***\n1 avqust 2014 il\nDöyüş tapşırığını yerinə yetirərkən həlak olmuş və yaralanmış hərbi qulluqçuların mükafatlara təqdim olunmaları üçün Müdafiə naziri general-polkovnik Zakir Həsənov tərəfindən müvafiq göstəriş verilib. Müdafiə nazirinin tapşırığına əsasən yaralılara yüksək ixtisaslı tibbi yardım göstərilməsi üçün hərbi həkimlərdən ibarət mütəxəssis qrupu yaralıların müalicə olunduğu hərbi hospitala göndərilib.\nMüdafiə naziri general-polkovnik Zakir Həsənov bir daha şəhid olmuş hərbi qulluqçuların ailələrinə, valideynlərinə və yaxınlarına dərin hüznlə başsağlığı verir, yaralılara şəfa diləyir!\nİşğalçı Ermənistan Respublikasının Silahlı Qüvvələri son günlər fəallaşaraq Ermənistan-Azərbaycan dövlət sərhəddinin və qoşunların təmas xəttinin müxtəlif istiqamətlərində atəşkəs rejimini planlı şəkildə pozaraq Silahlı Qüvvələrimizin mövqelərinə basqın etmişlər.\nMüdafiə Nazirliyi bildirir ki, cəbhə xətti Azərbaycan Silahlı Qüvvələrinin tam nəzarəti altındadır və şəhid olmuş hərbi qulluqçularımızın qanı yerdə qalmayacaqdır.\nATƏT-in fəaliyyətdə olan sədrinin şəxsi nümayəndəsinin mandatına uyğun olaraq avqustun 1-də Xocavənd rayonu Kuropatkino kəndinin yaxınlığındakı qoşunların təmas xəttində keçirilən monitorinq insidentsiz başa çatıb.\nİyulun 31-dən avqustun 1-ə keçən gecə erməni kəşfiyyat-təxribat qrupları Ağdam və Tərtər rayonları ərazisində qoşunların təmas xəttini keçməyə cəhd göstərib. Silahlı Qüvvələrimizin bölmələrinin sayıqlığı nəticəsində düşmənin səngərlərimizə yaxınlaşması qabaqcadan aşkar edilərək təxribatın qarşısı alınıb. Şiddətli atışmadan sonra erməni bölmələri xeyli itki verərək geri çəkilməyə məcbur edilib. Təəssüflər olsun ki, Silahlı Qüvvələrimizin bölmələri də itki verib................Davamı\nNoyemberyan rayonunun Dovex, Voskevan kəndlərində yerləşən mövqelərdən Qazax rayonunun Kəmərli, Quşçuayrım kəndlərində və Krasnoselsk rayonu ərazisindəki adsız yüksəkliklərdə yerləşən mövqelərdən Gədəbəy rayonu ərazisindəki adsız yüksəkliklərdə yerləşən mövqelərimiz də atəşə məruz qalıb. Ağdam rayonunun Mərzili, Yusifcanlı, Şuraabad, Baş Qərvənd, Sarıcalı, Qaraqaşlı, Cəvahirli, Kəngərli, Tərtər rayonunun Çiləbürt, Göyarx, Qızıl Oba, Füzuli rayonunun Horadiz, Aşağı Veysəlli, Aşağı Seyidəhmədli, Aşağı Əbdürrəhmanlı, Goranboy rayonunun Gülüstan, Cəbrayıl rayonunun Mehdili kəndləri yaxınlığında, Xocavənd və Göygöl rayonlarının ərazisindəki adsız yüksəkliklərdə yerləşən mövqelərdən də Silahlı Qüvvələrimizin mövqeləri atəşə tutulub. Düşmən cavab atəşi ilə susdurulub.


Xalça Muzeyində “Ana fəryadı” xovlu xalçası nümayiş olunub\n23 Fevral 16:56 | 1 474\nBu gün Azərbaycan Xalça Muzeyində Xocalı soyqırımının 26-cı ildönümü münasibətilə “Xocalı – Azərbaycanın qara tarixinin qanlı səhifəsi, Xocalı incəsənət əsərlərində” adlı tədbir keçirilib. Tədbirdən əvvəl muzeyin rəhbərliyi və kollektivi Xocalı prospektində yerləşən Xocalı soyqırımı abidəsini ziyarət edib, faciə qurbanlarının xatirəsi ehtiramla yad olunub.\nTədbirdə muzeyin direktoru Şirin Məlikova söyləyib ki, ermənilər tərəfindən törədilən Xocalı soyqırımı XX əsrin Xatın, Xirosima və Naqasaki dəhşətli faciələri ilə bir sırada dayanır. Misli görünməmiş vəhşiliklə törədilən bu soyqırımı aktı yüzlərlə xocalılı dinc sakininin kütləvi məhvinə səbəb olub. Erməni işğalçıları nəinki bizim torpaqlarımızı işğal altında saxlayır, bizim milli-mədəni nümunələrimizi də mənimsəyib öz adlarına çıxaraq beynəlxalq arenada onları özlərininki kimi təqdim edirlər. Lakin ermənilərin bu məkrli siyasətinin qarşısı alınır.\n“Bu sahədə Prezident İlham Əliyevin və Birinci vitse-prezident Mehriban Əliyevanın fəaliyyəti, dövlətimizin davamlı siyasəti nəticəsində böyük işlər görülür, ölkəmizin zəngin mədəniyyəti geniş təbliğ olunur”, - deyə muzeyin direktoru qeyd edib.\nBu istiqamətdə Xalça Muzeyinin fəaliyyətindən də söz açan direktor muzeyin kolleksiyasında Qarabağda ermənilər tərəfindən talanıb xaricə aparılan, “erməni xalçası” adı ilə hərraca çıxarılan, uzun müddətdən sonra Vətənə qaytarılan “Bağçada güllər” Qarabağ xalçasının da sərgiləndiyini diqqətə çatdırıb.\nMuzeyin Şuşa filialının müdiri Əlisəfa Nuriyev bildirib ki, onların hazırladığı anım tədbirinin keçirilməsində məqsəd xalqımızın başına gətirilən bu faciəni gələcək nəsillərin yaddaşına həkk etmək və onlara mübarizlik əzmini aşılamaqdır.\n“Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyinin sədri Bayram Səfərov və Xocalı Rayon İcra Hakimiyyəti başçısının müavini Vahid Əliyev öz çıxışlarında bir daha diqqətə çatdırıblar ki, 1992-ci il fevralın 25-dən 26-a keçən gecə Ermənistanın silahlı qüvvələri keçmiş SSRİ-nin Xankəndində yerləşən 366-cı motoatıcı alayının şəxsi heyətinin və texnikasının iştirakı ilə Xocalıda Azərbaycan xalqına qarşı tarixdə misli görünməmiş soyqırımı törədiblər. Xocalının işğalı zamanı bir gecədə 613 nəfər xüsusi amansızlıqla, işgəncələrlə öldürülüb və yüzlərlə günahsız insan kütləvi şəkildə məhv edilib, minlərlə əhalisi olan bütöv bir rayon yerlə-yeksan edilib.\nAzərbaycan Rəssamlıq Akademiyasının dosenti Samir Sadıqov “Məhv edilmiş mədəni irs”, Rəssamlar İttifaqının şöbə müdiri Aydın Rəcəbov “Xocalı soyqırımı incəsənət əsərlərində” mövzularında məruzələrlə çıxış ediblər.\nMuzeyin mətbuat katibi Zeynəb Kazımova müəllifi olduğu “Onun adı... Xocalıymış..” şerini oxuyub.\nSonra Aydın Rəcəbovun müəllifi olduğu və Xocalı Rayon İcra Hakimiyyətinin sifarişi ilə “Azərxalça” Elmi Yaradıcılıq İstehsalat Birliyinin Bərdə şəhərində yerləşən Ağdam Xalça İstehsalat Vahidliyində Xocalıdan olan toxucular tərəfindən toxunulmuş faciəyə aid “Ana fəryadı” xovlu xalçası nümayiş olunub.\nTədbirin sonunda Azərbaycan Dövlət Akademik Filarmoniyasının Dövlət Simli Kvartetinin müşayiəti ilə Azərbaycan Milli Konservatoriyasının dosenti, Əməkdar Artist Anar Şuşalı, Azərbaycan Dövlət Akademik Opera və Balet Teatrının solisti Taleh Yəhyayev vətənpərvərlik mövzusunda mahnılar ifa ediblər.


Həmkarlarının üzünə öskürən həkim həbs olunub Ayna.az\nXəstəxananın sözçüsü hərəkətin qəsdən edildiyini bildirib\nABŞ-da bir həkim iş yoldaşlarının üzünə öskürdüyünə görə həbs olunub. AYNA xarici mətbuata istinadən xəbər verir ki, Təhsil Xəstəxanasının ortopediya şöbəsinin həkimi Kori Edqar iki həmkarının üzünə öskürdüyünü etiraf edib.\nXəstəxananın sözçüsü Cennifer Valker hadisə ilə əlaqədar verdiyi açıqlamada Edqarın davranışının qəsdən olduğunu və virusla əlaqəli heç bir tədbir görmədiyini söyləyib.\nQeyd edək ki, ABŞ-da koronavirusdan 1704 nəfər dünyasını dəyişib. Virusa yoluxanların sayı isə 104 mini keçib və Birləşmiş Ştatlar bu göstərici ilə Çini geridə qoyub.\nMüəllif: Ayna.az 28 Mart 2020 15:24\n28 Mart 15:24 Dünya


Qədim Yunanıstanda təbii müalicələrə rəğmən bir çox həkimlər tanrılara da müraciət edirdilər. Asklep (Eskulap) yunan şəfa tanrısı idi. Rəvayətə görə, Asklep tanrı Apollonla ölümlü Coronisin oğlu idi. Lakin Apollon Coronis hamilə ikən ona qəzəblənmiş və buna görə bacısı Artemisin köməyi ilə Coronis və bütün ailəsini məhv etməyə qərar vermişdi.\nAncaq Apollon sevgilisinin cənazəsini düşünəndə bətnindəki oğluna yazığı gəlmiş və bu səbəbdən körpəni onun bətnindən çıxartdırmışdı. Bundan sonra Asklep musiqi, qədim sehr və tibbi biliklərə sahib olan kentavr Khiron tərəfindən böyüdülməsi üçün Pelion dağına aparılmışdır və o, burada adıçəkilən sənətlərin hamısına yiyələnərək insanlara şəfa vermək qabiliyyəti ilə məşhurlaşmışdı. Rəvayətə görə, Asklep əlindəki əsa ilə xəstələrə şəfa verirmiş. Bu əsanın üzərinə isə ilan dolanıbmış. Mifologiyaya görə, Krit çarı Minosom Asklepi çağırıb ki, onun ölmüş oğlunu diriltsin. O, çarın yanına getməyə hazırlaşarkən görür ki, əsasının üstündə ilan var. Bu ilanı öldürür. Dərhal başqa bir ilan ağzında şəfaverici otla ölmüş ilana yaxınlaşaraq onun yarasına şəfaverici otu sürtür, ölmüş ilan dirilir. Asklep də həmin şəfaverici otu götürüb Krit çarının oğlunu dirildir.\nQədimdə Epidaurusda Asklepion adında bir ibadətgah vardı və o zaman bəzi yunan həkimlər xəstələri müalicə edəndən sonra onları yatmaq üçün həmin ibadətgaha aparardılar. Asklepin qızları Higeya (Gigiyena) və Panaceanın, iki müqəddəs ilanla birlikdə gələrək müalicə etdikləri insanları sağaldacaqlarına inanırdılar.\nAsklepin simvolu əsaya sarılmış ilan, qızı sağlamlıq ilahəsi Higeyanın simvolu isə qədəhə sarılmış bir ilandır. Apteklərdə gördüyümüz piyaləyə dolanan ilan simvolunun da buradan qaynaqlandığı ehtimal olunur.


Axınla aşağı – Pərvin | SENET.AZ\nBuradasınız: Ana səhifə / Araşdırma / OxucuKlubu / Redaktorun seçimi / Axınla aşağı – Pərvin\nAxınla aşağı – Pərvin\n03 Noyabr 2017 59 Baxış\nRahatlıq insanın təbii arzusudur. Lap ən zəhmətsevər adamın belə. Axı nə qədər köklənsən də, nə qədər özünü məcbur edib ayaqda durmağa, yolundan dönməməyə çalışsan da, lap gücünü son damlasına kimi işlətməyə hazır olsan da, yenə də yorulursan… Bilinmir nədən, kimdən, nə üçün… Sadəcə istəmirsən, vəssalam. O alışdığın yolu getmək üzücüdü, mübarizə mənasızdı, çalışmaq nəticə vermir… Əlini-qolunu yanına salıb oturmaq istəyirsən… Ya da ən yaxşı halda axına qoşulub getmək… Şübhəsiz ki, üzüaşağı, dibə doğru!\nAsif Rüstəmovun “Axınla aşağı” filmi həyatını sadəcə, sürən, axınla aşağı gedən Əlinin həyatını, xarakterini əks etdirir. Əslində, bir anlıq adamda sual yaranır, bu ki, banal bir həqiqətdir, arvadını incidən, övladını anlamayan, ya da həyatda heç nəyə müqavimət göstərməyən nə qədər adam var. Sənət də belələrini diqqət mərkəzinə o qədər çəkib ki… Elə isə bu filmin qeyri-adiliyi nədədir? Heç şübhəsiz ki, elə reallığı bu cür sadə, açıq şəkildə ifadə etməsində.\nƏli (Namiq Ağayev ifa edir) Mingəçevirdə avarçəkmə məşqçisidir. Şagirdləri arasında oğlu Ruslan (Elmin İmamverdiyev) da var. Amma oğlu onun ümidlərini doğrultmur, zəiflik göstərir. Əlinin xanımı Leyla (Mehriban Zəki) isə daxilən güclü, amma zahirən həyatı ilə barışmış bir qadındı. Yəni əslində, elə o da axınla aşağı getməyə məhkumdur. Çünki əgər el-aləm onun həyat yoldaşının polyak xanım məşqçi (Aleksandra Andreyevska) ilə eşq macərasından danışırsa və o, belə söz-söhbətlərə də alışıbsa, neyləməli? Nəyi dəyişmək mümkündür ki?! Heç nəyi! Elə film də çarəsizliyin yaratdığı qapalı dairəni göstərir. Hər şey Ruslanın ölümü, çayda batması ilə gərginləşir, amma axınla aşağı gedən adam üçün belə gərginlik çox sürə bilməz. Ona görə də Əli tapılan meyitin üzünə belə baxmadan oğlu olduğunu təsdiqləyir… Çünki hər şeyin bitməsini, yenə o monoton həyatına, gündəlik işlərinə qayıtmasını istəyir. Və tezliklə qayıdır da…\nFilmin ssenari müəllifləri Asif Rüstəmov və Otar Pertaxia, operatoru Ayhan Salar, bəstəkarı Xəyyam Mirzəzadə, rəssamı Rafis İsmayılovdur. Əsasən Mingəçevirdə çəkilən “Axınla aşağı”nın bəzi kadr ları Bakıda və İsmayıllıda lentə alınıb. Mənzərələrin estetikliyi, qeyri-adi dərəcədə gözəlliyi tamaşaçını çaşdırır, National Geoqrafikin təbiət mənzərələri əks olunmuş verilişlərini xatırladan səhnələr kinomuz üçün yenidir desək, yanılmarıq. Bir sözlə, bu gözəl və cazibədar təbiət Azərbaycana aiddir və bu gözəllik içərisində yaşayan insanlar ondan qətiyyən zövq ala bilmirlər.\n“Axınla aşağı” tipik Azərbaycan kişisi obrazını gözlərimiz önünə gətirir. Əli uğursuz, sıradan, bir az da qorxaq adamdır. Polşalı məşqçi qadınla necə deyərlər, “gününü görür”… Hirsini tökməyə, qəzəbini soyutmağa isə ailəsi var. Oğlu Ruslan, xanımı Leyla. İstəyəndə onları zəhərləyib sakitləşə bilir. Leylanı ifa edən sevimli aktrisamız, əməkdar artist Mehriban Zəkinin oyunu xeyli düşündürücüdü. Ümumiyyətlə, film boyu rejissorun “sakit danışığ”ını eşitmək olar, bütün mətləblər sakit-sakit deyilir, hətta qəhrəmanlar əsəbləşəndə də, çığıranda da sakit edirlər bunu. Təbiət mənzərələrində də, suyun səsində, avarların çəkilməsində də bu həzinlik duyulur. Müəlliflərin məqsədi də bütün bu həzinlik, gözəllik, sakitlik içərisindəki ağrını, bəlanı, dərdi göstərməkdi. Bu mənada həm Mehriban Zəkinin, həm də Namiq Ağayevin oyunu xarakterikdir. Mehriban Zəki sadə bir evdar xanımın timsalında əslində, hər şeyi görən, duyan, anlayan, həm də ağrısını içində çəkən qadın obrazını yaradıb. Ümumiyyətlə, aktrisaya xas olan sakit danışıq, emosiyalarını xəsisliklə ifadə, alt qatda gizlədilmiş ağrının bir hissəsinin göstərilməsi Leyla obrazına tam uyğun gəlir. Ən maraqlısı isə bu evdar qadının daha sərbəst, daha açıq, zahirən daha sevimli polyak qadınla üz-üzə gəlməsidir. Leylanın “babetta” saç düzümü, heç nə ilə seçilməyən geyimi, üzündəki ifadəsizlik sadəliyi, hətta bir az da bəsitliyi göstərir. Amma rusca danışması, polyak qadınla deyişməsi və onu mat qoyması… “Gəldim onun növbəti qurbanına baxım” – deməsi. Bax, düşündürən də elə budur. Zahirən sakit, müqavimətsiz bir qadının içindəkilər… Hətta oğlunun öldüyünü də biləndə üzə çıxmayan ağrı…\nƏlini canlandıran Namiq Ağayevin isə oyunu tam tərsidir. Hər şey üzündə, gözündə yazılıb bu adamın. Qorxaqlığı da, kompleksləri də, yalançı cəsarəti də, hətta vicdansızlığı da. Aktyorun da ən böyük xidməti bu müxtəlif hisslər qammasını, xarakter cizgilərini ifadə etməsində, göstərməsindədi. Əslində, Əlinin həyatı öz axarı ilə gedirdi. Əgər o məşum yarış olmasaydı, əgər oğlu Ruslanı başqasıyla əvəz etməsəydi… Filmdəki hadisələr məhz bu yerdə gərginləşir. Stress keçirən Ruslan dostlarıyla çaya çimməyə gedir və boğulur suda. Bəlli olmur, bu, acı təsadüfdü, ya o, bilərəkdən intihar edir. Hər halda müəlliflər bununla ciddi bir ideyanı irəli sürmüş olurlar. İnsan əvəz edildiyini görüncə geri çəkilir, üz döndərir, gedir və daha qayıtmır. Axı doğrudan da çağdaş dünyanın dəbdə olan ifadəsi ilə desək, “alternativ” əl altındadırsa, o zaman varlığını izah eləməyin, sübut eləməyin mənası qalırmı? Bir də müəlliflər bu hadisəni Əlinin katarsisi üçün priyom olaraq seçiblər. Yəni əslində, ümumi ağrı, itki, birgə iztirab Əlini saflaşdırmalı, dəyişməli, ailəsi ilə, Leyla ilə yaxınlaşdırmalı, doğmalaşdırmalı idi bəlkə… Amma!\nLeyla ilə Əlinin münasibətləri Ramiz Rövşənin “Qara paltarlı qadın” şeirini yada salır. Bəlkə əslində, baş verənlər Azərbaycan reallığı, ailələri üçün xarakterik hadisədir, ona görə. İllər boyu dərd verdiyi qadının çox şeyə göz yumması, hətta hamının danışdığı dedi-qoduları da qulaq ardına vurması, oğlu öləndən sonra da Əlini ittiham etməyib onu incitməməsi fədakar bir insan xarakterinin cizgiləridir. Bu mənada “Qara paltarlı qadın”, yəni dərdli qadın obrazı, simvolu yerinə düşür…\nFilm boyu “Axınla aşağı” ifadəsi simvol olaraq istifadə edilir. Ruslanın meyitini axtaran kişi “yəqin su cəsədi aşağı aparıb” – deyir. Bəli, axına qoşulub getmək cansızlığın, ruhsuzluğun, heçliyin simvoludur. Amma Əli üçün varlıqla yoxluq elə ciddi fərqlənmir. Həyat “ömrünü sürmək”, “gününü keçirmək” ifadələriylə sinonimdir.\nÜzünü belə görmədiyi meyiti oğlu kimi “tanıyandan” sonra belə, çox az şey dəyişir. Müəlliflər Əlinin yolda maşını saxladıb böyürtkən almasını da, sonra oğlunun öldüyü sahilə gəlib oturub ətrafa baxması və əlləri böyürtkən qırmızısına batmış halda gözəl təbiəti seyr etməsini də simvol olaraq istifadə ediblər. Polyak məşqçinin onu yaşatmaq cəhdlərinə, götürüb özüylə xaricə aparmaq, orda karyerasını qurmaq arzusuna “yox” cavabı verəndən, oğlunun ölümündən və cəsədinin “tapılmasından” sonra yenidən yaşamaq, həyata davam etmək lazımdır. Böyürtkəni gözünə təpərək çaya, suya, yaşıllıqlara baxan Əli “buralar nə gözəlmiş” – deyir və onun “qana” – qırmızıya bulaşmış əlləri, ağzı iri planda görünür. Ailəsinin, əzizlərinin faciəsi olan bu adamı bundan yaxşı göstərmək olmazdı…\nBir ildən sonra isə şagirdləriylə yeni bir qələbəsini, uğurunu qazanan Əli sevincindən qanad açıb uçur sanki və elə onun gülüş, məmnunluq dolu siması ilə film bitir. Axı axınla aşağı gedən adamların həyatları necə, hansı səbəbdən dəyişə bilər? Həm də ölüm-itim kimi “ötəri” maneələr belə, aşağı axının qarşısını ala bilərmi? Yox, əlbəttə. Elə Əli üçün də “Həyat davam edir”…\n“Axınla aşağı” filmi son illərdə ən çox uğur qazanan ekran əsərlərimizdən biridir. Tamaşaçılara təqdim olunduğu gündən kinoşünasların da, sadə tamaşaçıların da rəğbətini qazanıb. Film Asif Rüstəmovun tammetrajlı bədii film kimi debütüdür. Elə bu nominasiyada da Qızıl Pəri mükafatına layiq görülüb film. Həmçinin, ABŞ-da Seefest Beynəlxalq Film Festivalında “Ən yaxşı debüt filmi” mükafatını qazanıb.\nSənətin tərbiyəvi əhəmiyyəti olmalıdımı? Ümumiyyətlə, sənət tərbiyə etməlidimi? Birbaşa yox əlbəttə. Amma ruhu, ovqatı elə sənət tərbiyə edir. Və “Axınla aşağı” filminin alt qatında axına qarşı gedənlərə kiçik bir tərbiyəvi mesaj var. TƏSLİM OLMAQ QADAĞANDIR! – mesajı…\n“Get dolangilən, xainsən hələ” işıq üzü görüb\nNizami Gəncəvi adına Ədəbiyyat İnstitutunda (AMEA) “Plyus bədii yaradıcılıq” seriyasından ikinci kitab çap olunub. Görkəmli elm xadimi Məmməd Cəfər Cəfərovun “Get dolangilən, xainsən hələ” tragikomediyası bu silsilədə işıq üzü görüb. Akademik İsa Həbibbəylinin müəllifin şəxsi arxivindən əldə etdiyi pyes ilk dəfə olaraq oxuculara təqdim edilir, tragikomediya akademik İsa Həbibbəylinin tərtibi və “Akademik Məmməd Cəfər Cəfərovun dram əsəri: “Get dolangilən, xainsən hələ” başlıqlı geniş ön sözü ilə nəşr olunub.\nAkademik Məmməd Cəfər Cəfərov elmi fəaliyyəti ilə birlikdə bədii yaradıcılıqla da məşğul olub, satirik hekayələr və pyeslər yazıb. Akademik İsa Həbibbəyli görkəmli alimin “Xatirələr” memuarını, böyük demokrat yazıçı Cəlil Məmmədquluzadənin həyatı və mübarizəsindən bəhs edən “İnsanlar və talelər” kinodramını nəşr etdirib. Onun çapa hazırladığı “Get dolangilən, xainsən hələ” tragikomediyasında elmi-tədqiqat institutlarından birində baş verən hadisələrin fonunda keçmiş sovet cəmiyyətindəki ziddiyyətlər açılıb göstərilir, yeniləşmə zərurəti irəli sürülür. 1965-ci ildə yazılmış əsər ideya-bədii xüsusiyyətlərinə görə Azərbaycan dramaturgiyasının mühüm yaradıcılıq nailiyyətlərindən biri hesab olunmağa layiqdir.\nKitabın redaktoru filologiya üzrə elmlər doktoru, professor Vüqar Əhməd, ikinci səhnəsinin əski əlifba ilə yazılmış mətnini latın qrafikasına çevirən isə filologiya üzrə fəlsəfə doktoru Zəhra Allahverdiyevadır.\nƏvvəlki yazı Gənc Tamaşaçılar Teatrının noyabr repertuarı\nNövbəti yazı Bakıda film festivalı keçiriləcək